
CYMERIADAU. 


Blaenoriaid  Siloh. 


Robert  William,  Gwr  y  Sgellog  Fawr. 

Emrys,  Ei  fab. 

Y  Parch.  Azariah  Evans,  Gweinidog  Siloh,  Llanddyfi, 
Huw  Bennet,  Y  Gelli, 

Dafydd  Davis,  Y  Siop, 

Mr.  Humphreys,  Yr  Ysgol, 

William  Prichard,  London 

House, 

John  Yaughan,  Gwr  yr  Hafod. 
p^oberts,  Plisman. 

^^lexander  McLagan,  Cipar. 

--  Elis  Parry,  Meistr  y  Tloty  yn  Nhre'rcaerau. 
^ames  Wynne,  Ystiward  Tir. 

ÌTwm  Huws,  Un  o’r  Tlodion  yn  y  Tloty. 

§  Un  Arall  o’r  Tlodion. 

^  Porthor  y  Tloty. 

M^Mali  William  (neu  Owen),  Mam  Rohert  William. 
^yÌElin  William,  Gwraig  y  Sgellog  Fawr. 

Agnes  Yaughan,  Merch  yr  Hafod. 

Ann,  Morwyn  y  Sgellog  Fawr. 

Í^.Mari,  Morwyn  y  Tloty. 
j  Meistres  y  Tloty. 
u  Amryw  o  Dlodion. 

Chwareuwyd  BEDDAU’R  PROFFWYDI  gyntaf 
yn  y  Chwareudy  Brenhinol,  Caerdydd,  ar  y  I2fed 


o  Fawrth,  1913,  pryd  y  cymerwyd  rhan  gan  y 
personau  canlynol  : 


Ann  -  .  - 

Emrys  -  -  - 

Elin  William  - 
Agnes  Yaughan 
Mari  - 
Mali  Owen 
Robert  William 
Huw  Bennet  - 
TwmHuws 
William  Prichard 
Dafydd  Dafis  - 
Mr.  Humphreys 
Y  Parch.  Azariah  Evans 
John  Yaughan 
Roberts 
James  Wynne 
Elis  Parry 

Alexander  McLagan  - 

Uno’rTlodion 

Porthor 


M argaret  Davies 
W.  J.  Gruffydd. 
Llywela  Jones. 
Lillian  Evans. 
Eunice  Evans. 
W.  Edwards. 
Richard  Hughes. 
Evan  Hughes. 
Ernest  Hughes. 
Cynolwyn  Pugh. 
Ivon  Jones. 
Harold  Lewis. 
William  Jones. 
Dan  Jeffreys. 
Jenhyn  Williams 
Morgan  Rees. 
James  Davies. 
Martin  Thomas, 
Henry  Lewis. 

M.  T.  Adams. 


ACT  I. 


Cegin  y  Sgellog  Fawr,  tuag  wyth  o’r  gloch. 


ACT  II. 

Parlwr  tŷ  capel  Sìloh,  Llanddyfi. 


ACT  III. 

Ystafell  fwyta  gyffredin  y  Tloty  yn  Nhre’rcaerau. 

ACT  IV. 

Cegin  y  Sgellog  Fawr,  tuag  wyth  o’r  gloch. 


Y  mae  tua  mis  o  amser  rhwng  yr  Act  Gyntaf 
a’r  Ail  Act  ; 

Tua  dwy  flynedd  rhwng  yr  Ail  a’r  Drydedd  ; 

Tua  phedair  blynedd  rhwng  y  Drydedd  ar 
Bedwaredd. 


“  Quelque  grave  que  fût  déjà  ce  mal  invisible,  mais 
réel,  il  était  encore  guérissable  par  une  heureuse 
conclusion.  Pour  ébranler  tout  à  fait  cette  vigoureuse 
organisation,  il  suffirait  d'un  obstacle  nouveau,  de 
quelque  fait  imprévu  qui  en  romprait  les  ressorts 
affaiblis,  et  produirait  ces  hésitations,  ces  actes  incom- 
pris,  incomplets,  que  les  physiologistes  observent  chez 
les  ètres  ruinés  par  les  chagrins.'* 

Balzac,  Le  Colonel  Chabert. 


BEDDAU’R  PROFFWYDI. 


YR  ACT  GYNTAF. 


[Cegin  y  Sgellog  Fawr  tnag  wyth  ó’r  gloch  y  nos, 
yn  nechreu  mis  Tachwedd,  rhyw  ugain  mlynedd 
yn  ol.  Nid  yw’r  canhwyllau  wedi  eu  goleu  eto, 
ond  teifl  y  tân  wawr  gynnes  tros  yr  ystafell.  Ar 
y  llaw  dde,  y  mae’r  tân, — tân  coed  isel  yn  llosgi’n 
ffyrnig.  Ar  y  llawr  o’i  gylch,  ar  y  pentanau,  ac 
yn  crogi  ar  gadwyni,  y  mae  crochanau  a  üestri  o’r 
fath.  Nid  oes  yma  ffender  o  gwhl,  hehlaw’r  hen 
Bero,  y  ci,  sy’n  gorwedd  ar  ei  hyd  ar  yr  aelwyd. 
Wrth  y  tân,  ac  yn  ein  hwynehu,  y  mae  setl  dderw 
drom,  ac  arni’n  eistedd  hen  wraig,  Mali  Owen,  yn 
gwau  hosanau.  Y  mae’n  amlwg  hod  ei  dyddiau 
gweithio  hi  trosodd, — y  mae’i  dwylo’n  crynu  wrth 
drin  y  gweill.  Mae  ganddi  gap  gwyn — y  “  cap 
lasiau  ”  hen  ffasiwn — am  ei  phen,  a  harclod  stwff 
tywyll  o’i  hlaen.  Teifi  amhell  olwg  ar  y  tân,  a 
dyry  ei  gwau  i  lawr  yn  aml  ar  ei  harffed,  a  syll  yn 
bendrist  i’r  fflamau,  fel  pe  hai’n  gweled  rhywheth  y  tu 
draw  iddynt.  0  flaen  y  tân,  ac  wrth  law  dde  Mali 
OwEN,  y  mae  hwrdd  crwn  a  lliain  gwyn  arno,  yn 
harod  at  hryd.  Y  mae  “  hwrdd  mawr  ”  o  flaen  y 
ffenestr  sy’n  mhen  draw  yr  ystafell,  ac  ystenau, 

dysglau,  platiau,  a  chyllyll  yn  dryblith  arno.  Ar 
ochr  chwith  y  ffenestr  y  maé  cwpwrdd  tridarn,  a 
phlatiau  gleision  ar  y  darn  canol.  Ar  yr  ochr 
chwith,  yn  nês  atom,  y  mae’r  prif  ddrws,  yn  arwain 
i  ffrynt  y  tŷ  ;  y  mae  drws  arall  y  tu  ol  i’r  setl  yn 
agoryd  i’r  tŷ  llaeth  (neu’r  briws)  ac  i  ddrws  y  cefn. 
Troell  bach  yn  y  gongl  wrth  y  drws  chwith,  a  ”  chloc 
wyth  ”  ar  y  pared  wrth  ddrws  y  briws.  Cadeiriau 
derw  yma  ac  acw  ar  hyd  yr  ystafell.  Ar  y  pared, 
darluniau  o  rai  o’r  hen  bregethwyr,  ac  almanac  neu 
ddau  yn  cymell  bwyd  gwartheg,  gwrtaith  esgyrn,  a 
nwyddau  o’r  fath.  Mewn  byr  eiriau,  gellir  dywedyd 
bod  y  gegin  yr  un  fath  a  phob  cegin  arall  yn  Sir 
Gaernarfon — neu  Sir  Fynwy — yng  nghartre’r 
amaethwyr  hynny  sy  dipin  cyfoethocach  na 
thyddynwyr,  ac  eto  heb  ddyfod  yn  agos  i  ardderchow- 
grwydd  ffermwyr  mawr  Sir  Fôn  a  Bro  Morgannwg.] 

ROBERT  WILLIAM  {yn  dyfod  i  mewn  gyda 
llusern  yr  ystabl  yn  oleu  yn  ei  law.  Gŵr  bychan, 
bywiog  ei  ysgogiadau,  pwyllog  ei  leferydd  :  hawdd 
ei  gythryblu,  ond  yn  anghofio’n  fuan  :  yn  siarad 
llawer,  ond  yn  gallu  cadw  ei  gyfrinach  cystal  ag 
ungwr)  :  Mae  nhw  wedi’ch  gadael  chi  ar  ych  pen 
ych  hun  yn  y  twllwch,  mam  ? 

MALI  OWEN  :  Hitia  befo.  Rydw  i’n  hen 
gynheíìn  â  bod  yn  unig,  weldi :  a  mi  fedra  i  weld 
llawn  cymint  yn  y  twllwch,  am  wn  i  wir, — a  mwy. 

ROBERT  WILLIAM  :  Wel,  rhaid  ini  gael  lamp 
i’ch  gweld  chi  beth  bynnag,  rhag  ofn  ych  bod  chi 
ar  rhyw  berwyl  drwg.  {Yn  galw.)  Elin  !  Elin  1 

ELIN  WILLIAM  (oV  tŷ  llaeth)  :  Beth  sydd  eisio  ? 

ROBERT  WILLIAM  :  Dowch  â  thipyn  o  ola  yma, 
neno’r  taid  ;  mae’r  hen  wraig  i  hun  yn  y  fan  yma, 
fel  pelican  yr  anialwch.  Mae  hi’n  wyth  o’r  gloch, 
ac  yn  dy wyll  fel  bol  buwch. 

MALI  OWEN  :  Wyth  o’r  gloch  !  Wyth  o’r 
gloch  ! 

ROBERT  WILLIAM  :  Welis  i  rioed  siwn  beth 
ag  Elin  yma  ar  ol  i  Emrys  ddwad  adre.  Mae  hi 
wedi  pendroni’n  lân  ; — chafoddy  mochyr  un  tamad 
o  fwyd  bore  heddiw,  mi  gymra  i  fy  11  w, — a  wyddoch 
chi  beth,  mam  ?  roedd  yna  flas  hir  hel  ar  y  menyn 
yr  wythnos  yma, — oedd  fel  mae  byw  fi  ; — y  tro 
cynta  erioed  ar  ol  i  Elin  ddwad  i’r  Sgellog. 

ELIN  WILLIAM  (yn  dyfod  i  mewn  gyda’r  lamp)  : 

Tewch  â  rhuo,  Robert,  am  y  menyn  yna  o  hyd. 
Mae  llawer  mwy  o  hir  hel  wedi  bod  arno  ar  ol  i  roi 
ar  y  bwrdd  na  chynt,  ddyliwn  i.  Ydi’r  gola’n 
rhy  gry  i  chi,  nain  ? 

MALI  OWEN  :  Mae’r  gola’n  rhy  gry  i  mi  bob 
amser,  weldi.  Rydw  i  jest  a  darfod  hefog  o. 

ELIN  WILLIAM  :  Peidiwch  a  chyboli  wir,  nain 
bach.  Dydech  chi  ddim  ond  dechra  by  w  eto.  Ond 

oeddech  chi’n  deyd,  os  ydech  chi’n  cofio,  pan  oedd 
Emrys  yn  mynd  i  ffwrdd  i’r  ysgol  am  y  tro  cynta  na 
chaech  chi  bylh  i  weld  o  wedyn, — a  dyma  fo  wedi 
gorffen  ac  wedi  cael  i  radd,— a  chitha  ddim  blewyn 
gwaeth. 

MALI  OWEN  :  Amal  gnoc,  y  ngeneth  i,  dyr 
yr  hen  garreg.  .  .  .  Mae  Emrys  yn  ymdroi’n 

hir  iawn  yn  rhywle. 

ELIN  WILLIAM  :  Chware  teg  i’r  hogyn  ; 
ceisio  meddwl  y  mae  o’n  rhywle  :  fedar  neb  feddwl 
dim  yn  y  tŷ  yma, — a  Robert  yn  clebran  o  hyd  fel 
prep  melin,  ag  Ann  a  finna’n  clocsio  o  gwmpas 
hefo’r  llaeth  i’r  lloia.  Ond  marciwch  chi  fcd 
gynno  fo  rywbeth  mawr  ar  i  feddwl  ;  mae  o’n  sôn 
o  hyd  y  myn  o  wneud  i  ôl  ar  y  wlad  yma, — a 
fynta  wedi  cael  cyfle  mor  ardderchog.  Ag  mae 
eisio  rhy  wun  i  ail-bobi  tipin  ar  yr  hen  wlad,  rhywun 
i  ddysgu  tipin  ami,  rhy wun  i  roi  tipin  o  gryfdwr  yn 
asgwm  i  chefn  hi,  a  gewch  chi  weld  mai  Emrys 
ydi’r  dyn. 

ROBERT  WILLIAM  :  Wel,  tawn  i’n  llwgu  ar 
y  fan  yma,  dyma’r  hen  Elin  yn  dechra’i  gweld  nhw 
eto.  Rhyngoch  chi  i  gyd — mam  yn  gweld  petha 
yn  y  tân,  ag  Ann  yn  stydio  Geiriadur  Charles,  ag 
Emrys  yn  mynd  i  wneud  tẃr  melin  ag  eglwys,  a 
chitha  eto  Elin  yn  siarad  fel  Llyfr  y  Diarhebion, 
does  gen  ddyn  glân  o  Gymro  ddim  siawns  i  roi’i 
big  i  mewn. 

MALI  OWEN  :  Taw,  Robert  bach.  Yr  ydari' 
ni  i  gyd  wedi  bod  yn  cysgu’n  rhy  hir, — mae  Elin 
yn  iawn.  .  .  .  Yr  hen  a  ŵyr,  a  mi  leiciwn  i 

cyn  marw  weld  Emrys  bach  yu  rhoi  tro  yng 
nghynffon  y  bcbol  yma  sy’n  yn  cadw  ni  i  lawr. 

ROBERT  WILLIAM  :  Pam  na  fasa  fo’n  mynd 
yn  brygethwr,  ynte,  os  ydi  o  mor  awyddus  am  roi 
tro  yng  nghynffonna  pobol  ? 

ELIN  WILLIAM  :  Mi  fasa  Emrys  yn  gneud 
cystal  prygethwr  a’r  un  ohonyn  nhw  {yn  pwyntio 
at  y  lluniau)  o  ran  hynny.  ’Dces  gen  neb  air  i 
ddeyd  yn  erbyn  i  gymeriad  o,— ond  mae  o’n  deyd 
y  gneith  o  weli  gwaith  y  tu  allan  i’r  pulpud. 

ROBERT  WILLIAM  (yn  datod  ei  esgidiau)  :  Wel, 
nid  meddwl  y  mae  o  heno  ;  mi  gymra  i  fy  11  w  mai 
troi’i  draed  tua’r  Hafod  y  mae  o.  (Yn  tynnu  ei 
gôt  a'i  rhoi  ar  ei  fraich.)  Ydech  -chi’n  meddwl  y 
gneith  hi  wraig  iddo  fo,  Elin  ?  (Yn  cerdded  tua’r 
tŷ  llaeth.)  Waeth  befo,  o  ran  hynny,  mae  genni 
ddigonedd  o  arian. 

(Ann  yn  dyfod  o’r  tŷ  llaeth,  ac  am  eiliad  yn  aros 
i  glywed  ateb  Elin  William). 

ELIN  WILLIAM  :  Twt,  twt  ! — mae’n  rhy  fuan 
iddo  fo  feddwl  am  briodi  am  fiynyddcedc  eto, — a 
niae’r  hen  Yaughan,  welwch  chi,  yn  disgwyl 
rhywbeth  gwell  i  Miss  Agnes  na  mab  i  ffarmwr. 
.  .  .  .  Ydech  chi  wedi  gorffen,  Ann  ? 


II 


BEDDAU’R  PROFFWYDI 


ANN  :  Do,  ’r  cwbwl.  Rydw  i  wedi  tywallt 
llaeth  heno  i  gyd  i’r  potia  cadw. 

ROBERT  WILLIAM  :  Paid  a  chadw  cymin 
arno  fo’r  tro  yma,  ’ngeneth  i.  Mae  dy  feistres 
wedi  mopio  wrth  feddwl  am  Emrys,  a  mae  rhyw 
bry  yn  dy  gorun  ditha,  ddyliwn.  (Yn  myned  i’r 
tỳ  llaeth.) 

MALI  OWEN  (yn  syllu  i’r  tân)  : 

“  UN  clefyd  mewn  dwy  galon 
Yrrodd  lawer  tŷ  yn  yfílon.” 

(Ann  yn  myned  allan.)  Mae  Ann  yn  rhy  ddistaw 
i  wneud  morwyn  dda,  Elin.  Mae  hi  cyn  ddyfned 
a’r  Llyn  Du.  Wyddost  ti  ar  y  ddaear  beth  sydd  ar 
waelod  y  llyn, — faint  o  esgyrn  pobl  wedi  boddi 
.  .  .  .  Mae  Emrys  yr\.  hir  iawn  yn  rhywle. 

ELIN  WILLIAM  :  Tewch  wir,  nain  ;  rydech 
chi’n  ’y  ngneud  i’n  bur  drwblus  yn  i  gylch  o.  (Yw 
edrych  drwy’r  ffenestr.)  Mae  hi’n  dywydd  garw 
heno,  a  mae  nhw’n  deyd  fod  peth  wmbreth  o  ryw 
hen  boachers  o’r  dre  o  gwmpas  y  wlad.  Mae’r 
sgẃeier  wedi  addo  ar  i  beth  mawr  ynta  mai’i  cosbi 
hyd  eitha’r  gyfraith  gâ  nhw.  Mae  o  o’i  go  las  am 
i  fod  o’n  methu  a’i  dal  nhw.  (Mali  Owen  yn 
ochneidio.)  Beth  rydech  chi’n  ochneidio,  deydwch  ? 

MALI  OWEN  :  Gweld  petha  rhyfedd  yn  y  tân 
yma.  ’Dwyt  ti  ddim  yn  meddwl  y  bydd  yr  hen 
Yaughan  yn  fodlon  i  Emrys  gael  Agnes,  wyt  ti  ? 

ELIN  WILLIAM  :  Waeth  gen  i  o  gwbwl — ond 
dydi  hi  ddim  hanner  digon  da  iddo  fo, — yr  hen  beth 
larts  benchwiban  iddi  hi.  Does  genni  ddim  golwg 
o  gwbwl  ar  y  teulu, — cribddeilwyr  a  chrintachod 
ydyn  nhw  o  hil  gerdd.  Ond  mae  Robert  wedi 
cymryd  rhyw  chwilen  i  ben  am  fod  yna  arian 
yn  yr  Hafod,  ag  mae  o’n  meddwl - 

ROBERT  WILLIAM  (oV  tỳ  llaeth)  :  Rydw  i  yn 
ych  clywed  chi,  Elin  William.  Tasa  fo’n  i  chael 
hi,  fasa  ddim  rhaid  iddo  fo  weithio’r  un  cnoc  byth, 
— mae  na  le  siort  ora  iddo  fo  roi’i  het  ar  yr  hoel. 
Peidiwch  ag  ymyrraeth  â’r  hogyn  ;  gadwch  lonydd 
iddo  fo. 

ELIN  WILLIAM  {yn  codi  ei  llais)  :  Gadael 
llonydd  iddo  fo  wir  !  Gadael  llonydd  iddo  fo  !  Os 
medra  i  ’i  gadw  fo  rhag  syrthio  iddwylo’r  Ismaeliaid, 
mi  wna  hynny,  mi  ellwch  chi  fod  yn  ddigon  siwr. 
Ymyrraeth  wir  ?  Gan  bwy  mae’r  hawl  i  ymyrraeth 
os  nad  gen  i  ?  Pwy  fu’n  cynhilo  pob  dima  i  yrru 
o  i’r  coleg,  pan  oedd  i  dad  o’n  grwgnach  fel  costog 
bob  dydd  ?  Pwy  fu’n  mynd  i’r  capel  bob  Sul  yn 
llwm  ag  yn  dlawd  er  mwyn  i  gadw  fo  yno  fel  roedd 
o’n  haeddu  ?  Pwy  oedd  yn  credu  y  basa  fo’n  gneud 
gwyrthia  yno,  a  phwy  sy ’n  credu  y  bydd  o’n  broffwyd 
ac  yn  efangylydd  yng  Nghymru  eto  ?  Pwy  cnd 
i  fam  o  ?  Mi  ellwch  chi  roi  caead  ar  ych  piser  yn 
ddigon  di-lol  o  ran  hynny  ! 

ROBERT  WILLIAM  [yn  y  drws  yn  llewys  ei 
grys,  â  sebon  hyd  ei  wyneh)  :  Dyna  hi  eto  !  Ar 
y  fend  i,  chai  ddim  agor  y  ngheg  heb  i  *chi  neidio  i 
ngwddw  i.  ’Does  arna  i  ddim  eisio  fforsio’r  hogyn 
— nag  oes  ama  i,  neno’r  brensiach  annwyl.  Eisio 
iddo  fo  gael  chwara  teg  sy  arna  i.  Rydech  chi’n 
gweld  potsiars  ym  mhob  twll  a  chongol, — ag  Agnes 
yr  Hafod  ydi’r  potsiar  rwan,  ddyliwn  i.  Potsiar 
wir  I 

ANN  [yn  dyfod  ir  tŷ)  :  Mae  Miss  Yaughan  yr 
Hafod  yn  dwad  ar  y  buarth,  mistres. 

ROBERT  WILLIAM  :  Brenin  annwyl  !  lle  mae 
ngholar  i,  Elin  ?  Ann  !  wyt  ti  wedi  hiro  fy  sgidia 
gora  i  ?  Mam  !  ydi’ch  gwyneb  chi’n  lân  ? 

MALI  OWEN  :  Wyt  ti’n  gv/eld  y  ddwy  ffiam 
groes  yna  yn  y  tân,  Ann  ?  Dyna  nhw,  weldi. 

ANN  :  Ydw,  nain.  Ydi  hynny’n  arwydd  o 
rwbeth,  deydwch. 

ROBERT  WILLIAM  :  Ydi,  siwr  iawn,— sein 
barrug  ;  mae  nghymala  i  yn  pigo  ers  tridia.  Mae’n 
rhaid  imi  roi  tipyn  o  Oel  Morus  Ifan  amyn  nhw. 

ANN  :  Fydd  amoch  chi  ddim  f’eisio  fi  eto, 
mistres  ? 

ROBERT  WILLIAM  :  D’eisio  di  ?— bydd  debig 
iawn  wir, — i  neud  cwpaned  o  dê  i  Miss  Yaughan. 
Beth  wyt  ti’n  rhythu  ama  i,  dwad,  fel  bwch  ar 
drana  ? 

ELIN  WILLIAM  iyn  ddistaw)  :  Na  fydd,  Ann 
[Wrth  Robert  Witxiam.)  Dydi  Miss  Yaughan 
ddim  yn  deall  yn  dull  ni  yn  y  Sgellog.  Mae  hi’n 
trin  Ann  fel  y  mae  nhw’n  trin  morynion  yr  Hafod — 
fel  tasa  nhw’n  faw  dan  draed.  Dyna  ffordd 
byddigions,  debig  gin  i.  (Ann  yn  myned  allan 
drwy  ddrws  y  cefn.) 

(Cnro  wrth  y  drws.  Elin  William  yn  agor  i 
Agnes  Yaughan — merch  ifanc  landeg  wedi'i  gwisgo 
yn  y  ffasiwn.) 

ELIN  WILLIAM  :  Sut  rydech  chi,  heno,  Miss 
Yaughan  ?  Dowch  i  mewn.  Mae  hi’n  dywyll 
iawn,  ond  ydi  hi  ? 

ROBERT  WILLIAM  :  la,  dowch  i  mewn  Miss 
Yaughan,  a  steddwch  wrth  y  tân.  (Wrth  Pero.) 
Cerdd  o  ’ma.  Pero, — ’rwyt  ti  am  y  lle  gora  bob 
amser,  yr  hen  ffagwt.  Steddwch,  Miss  Yaughan. 
(Agnes  Yaughan  yn  eistedd  wrth  ochr  Mali  Owen 
ar  y  setl  y  tu  ol  i’r  hwrdd  crwn.) 

AGNES  :  Sut  yr  ydech  chi  i  gyd.  Ydech  chi’n 
weddol,  Mr.  Williams  ?  A  chithe,  Mali  Owen  ? 

ROBERT  OWEN  :  Mae’r  hen  wraig  yn  i  gweld 
nhw  heno. 

AGNES  :  Dydech  chi  ddim  yn  superstitious, 
ydech  chi,  Mali  Owen  ?  Does  dim  ond  fflamau 
i  gweld  yn  y  tân. 

MALI  OWEN  :  Mynd  yn  hen  ag  yn  wirion  rydw 
i.  Welsoch  chi  mo  Emrys  ar  y  ffordd  yna  yn  unlle  ? 

AGNES  :  Naddo,  wir.  Lle  mae  o  wedi  mynd  ? 

ELIN  WILLIAM  :  Roedd  o’n  sôn  i  fod  o’n  mynd 
i  weld  ych  tad  i’r  Hafod. 

AGNES  :  Mae’n  debig  iddo  gyrraedd  wedi  i  mi 
gychwyn.  Mi  fum  i’n  ymdroi  tipin  tua’r  siop,  yn 
ol  f’arfer. 

ELIN  WILLI AM  :  Roedd  yno  ddigon  o  straeon,  mi 
wranta.  Mae  Mrs.  Davies — a  Dafydd  Dafis  hefyd 
o  ran  hynny — yn  gwybod  hanes  y  byd  a’r  Bettws. 

AGNES  :  Chlywsoch  chi  rioed  y  fath  beth  ; 
doedd  dim  eisio  imi  yngan  gair,  dim  ond  gwrando. 
Sôn  am  hoachers  yr  oedden  nhw — (Elin  William 
yn  edrych  drwy’r  ffenestr) — a  deyd  fod  y  sgweier  yn 
jiist  mad — Mae  gynno  fo  suspicion  o’i  tenants  i 
hun.  Mae  o  wedi  bod  hefo  Mr.  Evans  y  gweinidog 
yn  rhoi  rating  iawn  iddo  am  bbidio  pregethu  yn 
erbyn  poachio. 

ROBERT  WILLIAM  :  Ho,  felly  wir  !  Mi 
gafodd  damad  go  chwerw  i  gnoi  gen  yr  hen  lanc,  mi 
dyffeia  i  o. 

AGNES  :  Do,  wir.  Mae  nhw’n  deyd  fod  Mr. 
Evans  wedi’i  hel  o  dros  y  drws.  Yr  oedd  Mrs. 
Davies  yn  gweld  bai  mawr  amo  am  drin  y  gentry 
fel  yna,  ag  yr  oedd  bai  amo  fo  hefyd. 

i6 


BEDDAU’R  PROFFWYDI 


ELIN  WILLIAM  :  Bai,  Miss  Yaughan  ?  Ydech 
chi’n  meddwl  y  dylid  trin  y  gentry,  chwedl  chitha, 
yn  wahanol  i  bobol  erill  ? 

AGNES  :  Wel,  mae’n  gwilydd  i  bobol  gommon 
hel  i  dwylo  hyd  rai  fel  y  Sgweier — a  ninna’i  gyd  yn 
tenants  iddo.  Mae  Pa-pa  yn  deyd  bob  amser  fod 
pob  parch  wedi  marw  o’r  wlad  ar  ol  ’68,  ag  mai 
ar  y  gweinidogion  roedd  y  bai.  Mi  fyddwn  ni  fel 
teulu  bron  a  mynd  i’r  Eglwys  weithia  :  os  ydi’r 
personiaid  yn  pregethu’n  sal,  mae  nhw’n  wŷr 
bonheddig,  beth  bynnag. 

MALI  OWEN  : 

‘  ‘  Gorchest  benna  gŵr  bonheddig 
Gwneud  y  tlawd  yn  llwm  ag  unig.” 

AGNES  :  Ydech  chi  ddim  yn  meddwl  peth  fel 
yna,  Mali  Owen  ? 

MALI  OWN  :  ’Dydw  i’n  meddwl  dim  byd, 
rwan.  .  .  .  Ydi  hi’n  dywyll  o  hyd  ? 

ROBERT  WILLIAM  :  Ydi  fel  bol - ,  fel  3' 

tu  mewn  i  fuwch,  Miss  Yaughan.  Mi  ddaw  Emrys 
toc. 

ELIN  WILLIAM  :  Hwyrach  i  fod  o  wedi  mynd 
i  gael  sgwrs  hefo’r  gweinidog. 

ROBERT  WILLIAM  :  Wn  i  ar  y  ddaear  sut  y 
mae’r  ddau  yn  medru  cyd-dynnu, — mae  Emrys  yn 
mynd  yn  anffyddiwr  glân,  mae  amai’i  ofn  Dydi 
o’n  credu  dim  yn  y  morfil,  Miss  Yaughan 

AGNES  :  Morfìl  ?  pa  forfil  ? 

ROBERT  WILLIAM  :  Morfil  Jona,  wrth  gwrs 
— wn  i  ddim  beth  ddaw  ohono  fo. 

ELIN  WILLIAM  :  Tewch,  tewch,  Robert. 
Rydech  chi’n  rhy  bendew  i  wybod  beth  sy  gan  yr 
hogyn  dan  i  fawd.  Hogyn  da  ydi’r  hogyn. 

AGNES  :  O  ia,  eisio  bod  dan  ddylanwad  rhy wun 
nice  sy  arno  fo,  ynte  ?  Pe  bai  o’n  byw  ,hefo 
rhywun  gwir  grefyddol — ;(Robert  William  yn 
edrych  arni  mewn  syndod  :  Elin  William  yn 
gwenn) — buan  iawn  y  basa  fo  yn  dwad  yn  ol. 

MALI  OWEN  :  Ydech  chi’n  grefyddol,  Miss 
Yaughan  ? 

...itbil 

AGNES  :  Ydw,  rwy’n  gobeithio. 

MALI  OWEN  (fel  un  yn  holi  “  Rhodd  Mam  ”)  : 
Ydi’ch  tad  yn  grefyddol  ? 

AGNES  :  Ydi — o  ydi — rwy’n  ddigon  siwr  ohono. 
Chyffyrddodd  o  â  dafn  o  ddiod  erioed. 

MALI  OWEN  (fel  pe  wrthi'i  hunan)  :  Mi  fydda 
’nhad  a  f ’ewyrth  yn  dwad  adre  o’r  farchnad  o’r  dre 
yn  feddw  gom  bob  nos  Sadwm — (yn  torri  i  wylo) — 
a  hen  bobol  go  lew  oedd  yr  hen  bobol.  Mae  petha 
wedi  newid  tipin  er  hynny,  pechoda  newydd  wedi 
dwad,  a’r  hen  bechoda  ystalwm, — gwenwyn  a  llid 
a  chelwydd — wedi  mynd  yn  betha  i’w  canmol. 

ELIN  WILLIAM  (yn  ei  chysuro)  :  la,  nain  bach, 
ond  rydech  chi’n  hen  wraig  go  dda  yn  ol  yr  hen 
ffasiwn  a’r  newydd. 

AGNES  :  la,  ond  rhaid  cael  gwared  o’r  hen 
superstitions  a’r  hen  bechoda.  Doedd  pobol 
ystalwm  ddim  yn  bobol  nice  iawn. 

ELIN  WILLIAM  :  Mae  Emrys  yn  deyd  y  basa’n 
well  ini  fod  yn  debycach  iddyn  nhw,  ym  mhob  peth 
ond  i  hanwybodaeth. 

MALI  OWEN  :  Lle  mae  Emrys,  tybed  ?  Oes 
gen  ti  damad  go  flasus  yn  swper  iddo,  Elin  ? 

ROBERT  WILLIAM  :  Mi  geith  mei  lord  ddwad 
â’i  swper  hefog  o  gan  i  fod  o’n  troi  *i  draed  mor 
hwyr.  Wn  i  ddim  lle  andros  y  geill  o  fod  yn  ymdroi, 
na  wn  i  byth  o’r  fan  ’ma. 

(Y  drws  yn  agor.  Emrys  yn  dyfod  i  mewn. 
Mae ganddo  gôt  fawr  amdano,  a’i  choler  wedi  ei  chodi. 
Gwr  ieuanc  sohr  yr  olwg,  yn  siarad  yn  bwyllog  ond 
yn  siriol.  Mae  ysgafnder  ei  dad  yn  amlwg  ynddo, 
a'lmeddwl  treiddgar  ei  fam.  Mae’n  aros  eiliad  yn 
y  drws  cyn  dyfod  i  mewn  i’r  gegin.) 

’-'^MALI  OWEN  (yn  fywiog)  :  Dyna  ti,  wir.  Tyrd 
i  mewn,  y  machgen  i,  ac  eistedd  yn  y  fan  yma  wrth 
ochor  dy  nain.  Mi  wna  i  le  i  ti. 

EMRYS  :  O’r  gore,  nain — ond  ’rhoswch  chi  yn 
y  lle  rydech  chi.  Sut  rydech  chi  heno,  Miss  Yaughan? 
Mi  fum  i  acw  yn  yr  Hafod  hefo’ch  tad  drwy’r 
ddechreunos. 

AGNES  :  Rydw  i’n  reit  dda,  thank  you.  Wedi 
bod  yn  y  siop  yr  ydw  i. 

ELIN  WILLIAM  :  Mae  Miss  Yaughan  yn  mynd 
i  aros  i  gael  tamaid  o  swper,  a  rhaid  i  titha  fynd  i 
danfon  hi  dros  y  gors.  Tyn  dy  gôt,  ’y  machgen  i. 

EMRYS  {yn  tynnu  ei  gôt  yn  araf,  ac  yn  rhoi  dau 
ffesant  ar  y  bwrdd)  :  Adda  .  .  .  .  ag  Efa  ! 

ROBERT  WILLIAM  :  Yr  argian  fawr  ! 

ELIN  WILLIAM  :  Lle  cest  ti  rheina  ? 

MALI  OWEN  :  Beth  sy  gen  ti,  machgen  i  ? 

AGNES  :  Brace  of  pheasants  ! 

EMRYS  :  Llonydd  i  mi  gael  gair  i  mev/n,  neno’r 
tad.  Nid  yn  aml  y  bydd  y  Sgellog  Fawr  yn  gwledda 
ar  fraster  y  wlad,  aie  ?  Wel,  er  mwyn  i  chi  glywed 
y  stori  i  gyd — mi  ces  nhw  fel  y  cafodd  y  Swgeier  i 
dir — i  cymryd  nhw.  Yr  oeddwn  i’n  tanio  nhibell 
wrth  glawdd  y  winllan,  ac  wrth  oleu’r  fatsian,  mi 
welwn  y  pâr  ifanc  ar  y  clawdd,  a  chyn  y  basa  hyd 
yn  oed  y  nhad  yn  medru  deyd  ‘  ‘  car  reg  a  thv7ll  ’  ’  mi 
sylwis  fod  y  ddau  yn  y  mhoced  i.  Rhaid  i  chitha 
gael  côt  fel  hon,  nhad  ;  welsoch  chi  ’rioed  gym.aint 
o  hwyl  gaech  chi  hyd  y  caeau  na  :  mi  dalith  mam 
am  y  game  licence  hefo  pres  y  menyn. 

ROBERT  WILLIAM  :  Sut  ar  wyneb  daear  y 
daethon  nhw  i’r  clawdd,  tybed  ? 

EMRYS  :  Wn  i  ddim, — a  wae  th  gen  i  chv/aith. 
Roedden  nhw  ar  y  ffordd  fawr,  ac  mae  gen  i  gystal 
hawl  iddyn  nhw  a  neb  arall. 

AGNES  :  le,  ie, — ond  pwy  píau  nhw  ?  Rhaid 
cadw’r  gydwybod  yn  lân  beth  bynnag. 

EMRYS  :  Twt,  twt, — cymrwch  yr  hyn  y  mae’r 
duwiau  yn  i  anfon  i  chi  heb  holi  gormod.  Mi  wnân 
ginio  fory. 

ROBERT  WILLIAM  :  Hy  !  cinio  wir  !  Fasa 
waeth  gen  i  gau  ngheg  am  y  gwynt  nag  am  betha 
felna.  (Wrík  Elin.)  ’Dydech  chi  ddim  yn  paratoi 
swper  i  Miss  Yaughan,  Elin  ? 

AGNES  :  Na  wir,  ’rydw  i  wedi  ymdroi  gormod 
yn  barod.  Mi  fydd  Ma-ma  yn  bur  anesmwyth  am 
dana  i. 

ROBERT  WILLIAM  :  Taid  annw^d,  bedi’r  brys  ? 
Dydech  chi  ddim  wedi  ciywed  Emrys  yn  pregethu 
eto  ar  yr  hyn  mae  o’n  mynd  i  neud  yn  y  wlad  yma. 

AGNES  :  Rydw  i’n  gobeithio’n  fawr  nag  ydech 
chi  ddim  yn  mynrì  yn  agitator,  Mr.  Williams  ? 

EMRYS  :  Agitator  ?  Ydw, — os  ca  i  fy  nghyfle, 
mi  leiciwn  i  daro  un  ergyd  neu  ddwy  dros  y  werin 
yma.  .  .  Rhaid  i  chi  f ’esgusodi  i,  Miss  Yaughan, 

— mi  fydda  i’n  i  cael  nhw  fel  hyn  weithia. 

MALI  OWEN  :  Pwy  sydd  yna  ?  Clywch  ! 

ROBERT  WILLIAM  :  Neb. 

MALI  OWEN  :  Mae’r  ci  yma’n  anesmwyth 
iawn. 

ROBERT  WILLIAM  {wrth  y  ci)  :  Bedi’r  acsus 
sy  arnat  ti,  yr  hen  lob  gwirion  ?  Clywad  ogla’r 
ddau  ffowlyn  mae  o,  mam. 

EMRYS  :  Wel,  Miss  Yaughan,  gan  na  fedrwch 
chi  ddim  aros,  mi  ddoi  hefo  chi  dros  y  gors. 

MALI  OWEN  :  Mae  yna  rywbeth  yn  dwad  y  tu 
allan  yna. 


ì 


Meddwl  yr  ydech  chi. 


ROBERT  WILLIAM 

ELIN  WILLIAM  : 

EMRYS  {yn  troir  shawl  o  gwmpas  Mali  Owen)  : 
Mynd  i’ch  gwely  ydi  gore  i  chi,  nain  bach. 

AGNES  :  Wel  dowch  ynte,  Mr.  Williams.  Ifs 
getting  so  very  late. 

(Emrys  ac  Agnes  yn  cerdded  at  y  drws,  Emrys 
yn  cario’r  fasged.  Pan  ddônt  at  y  drws,  dyna  guro 
trwm.) 


MALI  OWEN  :  O  ! 

ROBERT  WILLIAM  :  Pwy  gaclwm  sy’n  tyrfu’r 
adeg  yma  o’r  nos,  tybed  ? 

ELIN  WILLIAM  :  Rhowch  y  ffesants  yna  o’r 
golwg,  brysiwch  !  {Llaw  Emrys  ar  y  gliced.) 
Rhowch  nhw  dan  y  glustog  yma.  (Robert 
WiLLiAM  yn  eu  rhoi  dan  y  glustog  ar  y  setl.) 

(Emrys  yn  agor.  Y  Plisman,  ac  Alexander 
McLagan,  y  cipar,  ỳn  dyfod  i  mewn.) 

PLISMAN  {yn  llygadu  o  gwmpas)  :  Sut  rydech 
chi  yma  heno  i  gyd,  deulu  diddan  ? 

ALEXANDER  McLAGAN  :  Sit  ich  chi  pawb  ? 
Sit  ma  ti,  Robert  Williams  ? 

ROBERT  WILLIAM  :  Hel  at  y  Feibl  Gymdeithas, 
myn  fend  i  !  Wyddwn  i  ddim  fod  yr  un  ohonoch 
chi’n  perthyn  i’r  seiat,— cnd  steddwch,  nen  dyn. 
Cadwch  ych  hetiau,  ddynion.  (Alexander  yn 
eistedd  ar  y  gadair  y  tu  ol  i’r  bwrdd  crwn, — y 
Plisman  yn  nês  i’r  drws.) 

PLISMAN  :  Foneddigion  a  boneddigesau,  nid  hel 
at  y  Gymdeithas  Feiblau  ryden  ni’r  tro  yma, — ond 
yma  ar  berwyl  y  gyfraith  ryden  ni.  Fel  hyn  y  bu 
pethau — yr  oeddy  bonheddwr  hwn,  sef  Mr.  Alexander 
Maclagan  (mae’n  wir  ddrwg  gennyf  nad  ydyw  ei 
Gymraeg  yn  deilyngach  o’i  gwmni),  a  minnau 
wrth  ein  post  heno  tuag  ugain  munud  wedi  wyth 
yn  gwylio  am  hoachers,  ac  wedi  aros  wyth  munud 
wrth  fy  oriawr  .... 

ROBERT  WILLIAM  :  Wats  y  m.ae  o’n  feddwl, 
Mr.  Maclagan. 

PLISMAN  :  Yr  oeddwn  i  yn  mynd  i  ddweyd,  Mr. 
Williams,  pan  welsoch  chi’n  dda  dorri  ar  draws  fy 
sgwrs,  ini  weld  dyn  tua  phum  troedfedd  deg 
modfedd  o  hyd  yn  dod  allan  o  Winllan  y  Coetmor  ac 
yn  cerdded  yn  bwyllog  tuag  atom.  Pan  welodd  ni, 
trodd  yn  ei  ol,  gan  daflu  rhywbeth  ar  y  clawdd  a 
rhedeg  i  ffwrdd.  Wedi  i  ni  fynd  tua’r  fan  a’r  lle, 
to  wity  y  clawdd,  daethom  o  hyd  i  game  wedi  ei 

adael  yno.  Barnasom  yn  ddoeth,  wedi  cydymgyng- 
hori,  adael  y  game  yno  i  edrych  a  ddeuai  yn  cl  i’w 
gyrchu.  Cyn  hir  gwelsom  rywun  yn  dod — y 
cyhuddedig  yn  ddiameu — a  chymerodd  arno  oleu’i 
bibell  wrth  ymyl  y  game,  ond  pan  oeddem  ar  fynd 
i  afaelynddo,  clywsomdwrwymhendraw’r  winllan, 
ac  ergid  o  ddryll  .... 

ALEXANDER  McLAGAN  :  Ti’n  missio  ’rwan, 
Roberts,  hergid  o  gwn  oedd  o, — fì’nnabod  sound  gwn. 

PLISMAN  :  Dryll,  machgen  i,  dryll, — neu  yn 

iaith  y  werin,  gwn . Erbyn  ini  droi  i 

chwilio  am  achos  yr  ergid,  yr  oedd  y  poacher  wedi 
diflannu’n  hollol  gyda’r  game, — ond  ar  ol  dilyn  ol 
ei  draed  yn  y  gors  y  mae’n  ddiameu  gennym  mai  » 
i’r  tŷ  hwn — y  Sgellog  Fawr — neu  i  rywle  cyfagos 
yr  aeth.  Yn  awr,  yr  wyf  yn  eich  tynghedu  nad 
atalioch  oddiwrthyf  ddim  os  gwyddoch! 

ROBERTWILLIAM  :  Diar  annwyl  bach,  Robaits, 
rydech  chi’n  glasurol  ofnatsan  las.  Rhaid  ych  bod 
chi’n  ola  fel  lantern.  Ydi’ch  llygad  chi  ar  y  pulpud, 
deydwch  ? 

ALEXANDER  McLAGAN  :  la,  ond  gwelis  ti 
rwbath,  Robert  Williams  ? 

R03ERT  WILLIAM  :  Y  fì  ?  Naddo,  nen  taid 
annwyl,  ddyn  glân.  Fum  i  ddim  allan  ar  ol  swpera, 
yn  naddo  bobol  ? 

ELIN  WILLIAM  :  Naddo. 

PLISMAN  :  Wel,  dyna  ni  wedi  colli’n  deryn  eto, 
Maclagan.  Dowch  ar  unwaith  i  chwilio  amdano. 
Nos  da,  deulu, — roedd  ddrwg  genni’ch  trwblo. 

EMRYS  :  Rhoswch  funud.  Lle’r  oeddech  chi’n 
deyd  ichi  adael  y  ddau  ffesant,  Rcberts  ? 

PLISMAN  (yn  troi'n  ol  yn  sydyn)  :  Gadael  beth 
ddeydsoch  chi  ? 

EMRYS  :  Wel,  y  ddau  ffesant,  siwr — y— y — 
hynny  y  w,  y  gêm.  Roedd  yno  ddau,  on’d  oedd  ? 

(Y  Plisman  a’y  Cwar  yn  troi  ac  yn  edrych  arno.) 

PLISMAN  :  Pwy  ddeydodd  wrthych  chi  mai  dau 
ffesant  oedden  nhw  ? 

EMRYS  (yn  gynhyrfus)  :  Meddwl  ddariim  i  ych 
bod  chi’n  deyd  fod  yno  ddau. 

ALEXANDER  McLAGAN  :  Ti  gwbcd  rwbath 
am  fo,  Emris  Williams  ? 

EMRYS  :  Y  fi  I 

PLISMAN  :  Fuoch  chi  allan  heno  ? 

EMRYS  :  Do. 

PLISMAN  (yn  nesu  ato)  :  Ym  mhle,  mor  hy  a 
gofyn  ? 

EMRYS  :  Dim  o’chbusnes  chi,  Roberts.  Ymddyg- 
wch  fel  gẃr  bonheddig,  neu  mi  tafla  i  chi  allan. 
Peidiwch  a  thorsythu  o  mlaen  i — (yn  rhoi’i  fys  ar 
fotwm  canol  côí  y  Plisman) — Pah  !  Cwrw  a 
gwêr  !  Ddyn  glân,  ’rydech  chi’n  feddal  fel  pwdin  ! 

ALEXANDER  McLAGAN  (yn  symud  i'r  goleu)  : 
Lle  ti  câl  baw  coch  ar  esgid  ti,  Emris  Williams  ? 

ROBERT  WILLIAM  :  ’Run  fan  a’r  lle  cawsoch 
chi’ch  locsyn,  ddyliwn  i.  Fuost  ti  yn  Scotland  yn 
ddiweddar,  Emrys  ? 

EMRYS  :  Rydech  chi’n  methu  rhwng  dau  goch, 
nhad.  Coch  llwynog  ydi  coch  Mr.  Maclagan. 
Well  i  chi  fynd  oddiyma,  Mr.  Cipar — mae  tipin  o 
frid  helgi  yn  yr  hen  Bero  yma. 

PLISMAN  (yn  myned  i'r  gadair  y  tu  ol  i'r  hwrdd)  : 
Mae’n  rhaid  imi  eistedd  i  gymryd  notes.  Mae  mwy 
yma  nag  sy  yn  y  golwg.  Yn  awr,  Mr.  Emrys 
Williams, — newch  chi  ddweyd  wrthyf  beth  welsoch 
chi  pan  oeddech  chi’n  hel  y  baw  coch  yna  ar'ych 
esgidia  ? — er  mwyn  helpu  gwas  y  gyfraith,  wrth 
gwrs. 

EMRYS  (yn  eistedd  ar  gongl  y  hwrdd  mawr, — 
y  Plisman  yn  troi  ato)  :  Gwna,  yn  neno’r  tad,  os 
medrwch  chi  sgrifennu.  Mi  welis  ddau  ddyn  yn 
sefyll  fel  dau  lechgi — ^un  yn  las  drosto  fel  pry  baw, 
Iwmp  hyll  o  ddyn  tew  ffoglyd,  ac  un  arall  wrth  i 
ochor  o  hefo  locsyn  coch.  Mi  feddylis  i  ar  y  cynta 
mai  dau  fwgan  brain  wedi’u  codi  ganddyn  dall  oedd 
yno — ond  mi  sylweddolis  yn  y  diwedd  mai  plisman 
a  chipar  oedden  nhw. 

ALEXANDER  McLAGAN  :  Ti  treio  bod  funny 
dog,  Mr.  Emris  Williams.  Fi  dim  werthin.  Fi 
gneud  note  o’r  peth. 

(Ann  yn  dyfod  i  mewn  yn  ddisíaw  gyda  hasged 
ar  ei  hraicìi.) 

PLISMA.N  :  Gadewch  ef  i  mi,  gyfaill  Maclagan. 
Prin  rydech  chi  eto’n  feistr  ar  yr  hen  Gymraeg. 
(Yn  rhoi’i  law  ar  y  glustog.)  Mae  hon  ar  fy  ffordd 
i.  (Elin  William  yn  rhoi’i  llaw  i’w  chadw  i  lawr.) 
Maddeuwch  i  mi,  Mrs.  Williams.  (Yn  codi’r  glustog 
ac  yn  gweled  y  ddau  ffesant.)  Oho  !  felly  wir  I 
’Rydw  i’n  gweld  ’rwan.  To  he  sure,  ’doedd  ryfedd 
wir  ych  bod  chi’n  gwbod  amdanyn  nhw  !  Dear, 
dear  !  mi  ’roedd  y  sgweier  yn  ameu’i  denantiaid. 
(Yn  gafael  yn  ei  het.)  Gellwch  chi’i  chymryd  hi  fel 
ffaith,  Mr.  Williams,  y  bydd  gwarant  yn  ych  erbyn 
chi,  bore  fory.  Os  ydw  i — (yn  tor sythu)— áìffin  yn 
raenus  fy  nghâs  mi  fedrai  ddal  poacher  cystal  ag 
undyn.  Hefyd,  rhaid  imi’ch  rhybuddio  y  bydd 
popeth  a  ddywedwch  yn  cael  ei  godi  i’ch  erbyn  eto  ! 
Dowch,  gyfaill  Maclagan,  ni  gawm  ni  orffen  hyn 
eto  !  Nos  da,  deulu,  nos  da. 

ALEXANDER  McLAGAN  :  Whishers  lliw  baw, 
medda  ti.  Lliw  llwnog,  medda  ti  hefyd.  Mi  câl 
gweld  sut  lliw  gwyneb  ti  yii  y  court,  Mr.  Poacher. 

EMRYS  :  Wel,  rhag  i  chi  orweithio’r  ddau 
chwarter  pen  yna  sy  gynnoch  chi  ddim  pellach,  mi 
ddeyda  wrthoch  chi  mewn  ychydig  eiriau  sut  y  bu 
hi.  Gweld  y  ddau  dderyn  yma  ar  ochor  y  clawdd 
ddarum  i  wrth  ola  mhibell,  ag  mae  hawl  gan  bawb 
i’r  h^m  welan  nhw  ar  y  ffordd  fawr,  debig  gen  i  ? 

ROBERT  WILLIAM  :  Oes,  debig  iawn,  wir,— 
neu  mae  petha  wedi  mynd  yn  od  ofnatsan.  Nenor 
Rasmws  mawr,  os  na  cheith  dyn  tlawd  godi  dau 
dderyn  wedi  marw  oddiar  y  clawdd  mewn  gwlad 
efengyl,  mae  hi  wedi  mynd. 

AGNES  :  Dywedwch  y  gwir,  Mr.  Williams. 
Cyfaddefwch  y  gwir, — bydd  yn  haws  i  chi  gael 
trugaredd. 

ELIN  WILLIAM  :  Miss  Yaughan  !  ydech  chi’n 
meddwl  nad  ydi  Emrys  yn  deyd  y  gwir  ? 

AGNES  :  Wel,  y  fo  ac  Un  arall  sy’n  gwbod 
hynny. 

ELIN  WILLIAM  :  Wel,  os  nag.oes  dim  ond  un 
heblaw  fo’n  gwbod — y  fi  ydi’r  un  hwnnw.  Dydi 
Emrys  ddim  wedi  gorfod  arfer  deyd  celwydd  wrth 
gribddeilio,  fel  rhai  pobol,  Miss  Yaughan. 

PLISMAN  :  Peidiwch  a  chynhennu,  wragedd  1 
Caiff  Mr.  Williams  bob  chware  teg  i  ddeyd  y  gwir 
wrth  yr  ustusiaid  ddydd  Sadwm,  a  chaiff  sôn  faint 
fynno  fo  am  ymddanghosiad  personol  swyddogicn  y 
gyfraith.  Dowch,  Maclagan. 

ANN  {yn  dyfod  ymlaen  yn  wylaidd)  :  Rhoswch 
funud,  Mr.  Roberts  I  .  .  .  Y  fi  gymrodd  y 

ddau  fiesant  yna.  {Yn  gostwng  ei  llygaid.)  Rydw 
i’ndymuno  rhoi  f’hunan  i  fyny  i’r  gyfraith. 

PLISMAN  :  O,  aie  wir  ?  Ond  sut  y  medrwch 
chi  gysoni’r  ffaith  i  mi  weld  dyn  yn  i  cymryd  nhw  ? 

ANN  :  Cariad  ....  i  mi  ...  .  oedd 

o,  .  .  .  .  gwas  fferm  heb  fod  ymhell  oddiyma, 

a  mi  rhoth  nhw  i  mi  gynted  ag  yr  oeddech  chi  wedi 
troi’ch  cefn. 

ELIN  WILLIAM  :  Ann  ! 

EMRYS  :  Beth  sy  arnoch  chi,  Ann  ? 

PLISMAN  :  Lle  ar  glawdd  pella’r  Coetmor  roedtí 
y  ffesants,  meddwch  chi  ? 

ANN  :  Wrth  ....  wrth  y . 

wrth  y  goeden  fala  surion  ....  ’rydw  i’n 
cofio’n  iawn  rwan. 

PLISMAN  :  Nage,  ngeneth  i,- — waeth  i  chi 
beidio, — dim  iws  yn  y  byd.  Ar  y  clawdd  agosa  i’r 
adwy-  las  yr  oedden  nhw. 

MALI  OWEN  (yn  ceisio  codi)  :  Emrys  bach  ! 

ROBERT  WILLIAM  (yn  ceisio  gwthio  rhywbeth 
i  law'r  Plisman)  :  Am  y  tro,  am  y  tro  ! 

PLISMAN  :  Dim  iws,  Robert  William, — dylet- 
swydd,  dyletswydd.  Ncs  da.  {^rth  Emrys.)  Mi 
fydda  i’n  cadw  golwg  arnoch  chi,  nes  bydd  y  papur 
yn  ych  llaw  chi. 

MALI  OWEN  (yn  cerdded  at  Emrys)  :  Emrys 
bach  ! 

AGNES  (yn  symud  at  y  drws)  :  Wel,  nos  da. 

EMRYS  :  Wel,  dydi  hyn  ddim  byd — mwy  na 
dẁr  ar  gefn  chwiaden.  Fedrwch  chi  ddim  mynd 
adre’ch  hun. 

AGNES  :  No,  thanks.  Mi  af  yn  iawn  fy  hunan. 
Does  amai  ddim  ofn  poachers  bellach  ;  mi  wn  yn 
lle  y  mae  nhw. 

(Agnes  yn  mynd  trwýr  drws  ;  Emrys  yn  syllu 
ar  ei  hol.  Elin  William  yn  wylo.  Mali  Owen 
â’i  llaw  ar  fraich  Emrys.) 


Llen. 

[Parlwr  tŷ  capel  Siloh,  tuag  wyth  otr  gloch  ar 
noson  waith.  Yn  y  cefn,  ar  y  llaw  chwith,  ffenestr 
fach  heh  na  gorchudd  na  dim  arall  arni.  Ychydig 
yn  nês  ir  dde  na'r  canol  y  mae'r  drws  sy'n  arwain 
i’r  capel, — dyma  hefyd  y  ffordd  allan.  Ar  yr 
ochr  dde,  tân  mawr,  a  phump  neu  chwech  o  gadeiriau 
breichiau  plaen  a  chaledion  o  fiaen  y  tân.  I’r 
chwith  iddynt,  hwrdd  ysgwâr  â  gorchudd  coch  arno, 
ac  ar  hynny  y  mae  Beibl  mawr,  llyfr  hymnau  a 
llyfrau  cyfrifon.  Rhwng  y  hwrdd  a’r  drws  allan, 
y  mae  mainc  neu  ddwy  o  ffawydd  melyn  ;  yn  wir, 
ffawydd  melyn  yw’r  holl  goed  sydd  yma.  Ar  y 
pared,  astell  a  thyrrau  o  lyfrau’r  ysgolhlant  arni 
— llyfrau  gleision  mewn  amlen  hapur,  a’r  cwhl  yn 
ddrylliog;  pentwr  o  Destamentau  a  chloch  fechan. 
Ar  y  mur,  lluniau  pregethwyr  mewn  ffrâm  fawr 
dan  y  teitl  “  Cenhadon  Hedd.”  Map  o  wlad 
Canaan  ;  posteryn  hyshysu’r  “  Athrofa,”  cyhoeddiad 
enwadol ;  a  modulator.  Yr  argraff  a  roir  arnoch 
gan  y  cwhl  yw  rhywheth  rhwng  ysgoldy,  llys  hach 
yr  ustusiaid  a  waiting-room  mewn  gorsaf.  Lamp 
fawr  yn  crogi  o’r  nen,  a  maneg  wedi  ei  chlymu 
ynddi. 

Dafydd  Dafis  yn  eistedd  yn  fyfyrgar  o  fiaen  y 
tân.  O'r  capel  daw  swn  gwan  y  dôn  olaf  cyn 
gorffen  y  seiat  : — 

Dy  dang  -  ne  -  fedd  ;  Dy  dang  -  ne  -  fedd, 

Dy  -  ro  i  -  ni  yn  bar  -  haus. 

Y  drws  allan  yn  agor,  a  Huw  Bennet  yn  dyfod 
i  mewn  gan  sychu  ei  draed  yn  ofalus,  a  chwythu 
allan  ei  fochau.  Tyn  ei  het  a’i  gôt,  a  chymer 
hibell  glai  hir  o’r  gongl,  a’i  llenwi  â  “  haco'r  achos  " 
sydd  ar  astell  uwchhen  y  tân.  Wrth  wneuthur 
hyn,  y  maen  siarad  â  Dafydd  Dafis.] 

HUW  BEMNET  :  Hylo  !  sut  rydech  chi  heno, 
Dafydd  Dafìs  ?  Ydi’r  teulu  acw  yn  weddol  gynnoch 
chi  ? 

DAFYDD  DAFIS  :  Wel,  yd^m,  am  wn  i,  ond 
mae’r  wraig  acw’n  cwyno  hefo’r  asma  yn  ofnatsan 
iawn.  Wn  i  ddim  beth  i  neud, — mae  hi’n  mygu’n 
lan. 

HUW  BENNET  :  Twt,  twt  ;  aros  gormod  i 
mewn  rydech  chi,  yny  twllmyglyd  acw.  Mi  fydda 
i  yn  synnu  atoch  chi  na  fasech  chi’n  retirio  bellach, 
a  chitha  wedi  gwneud  cymint  o  brês.  Tasa’r  Gelli 
acw  yn  talu  hanner  cystal  i  mi  a’r  siop  i  chi,  welsa 
neb  ol  yr  un  o  nhraed  i  yn  y  tir  byth  wedyn. 

DAFYDD  DAFIS  :  Wyddoch  chi  ddim  amdani 
hi,  Bennet  bach, — ddim.  Rydech  chi’n  siarad  fel 

het,  ydech  byth  o’r  fan  yma.  .  .  .  Sut  mae 

nhw  yn  y  Gelli  ? 

HUW  BENNET  :  Symol  iawn  yden  ni  i  gyd. 
Mae  Lowri  acw  yn  beichio  crio  ddydd  a  nos  yn 
ddidorderfyn  ;  welis  i’r  fath  beth  erioed  .  .  .  . 

Does  fawr  iawn  o  lun  arna  inna  chwaith. 

DAFYDD  DAFIS  :  Tewch,  da  chi  :  beth  ydi’r 
mater  ?  Dydech  chi  ddim  wedi  cael  colled  tua’r 
Gelli  acw  ? 

HUW  BENNET  :  Hy  !  colled  wir  !— dyna  chi 
bobol  y  siopa  bob  amser  yr  un  fath  ; — fedrwch  chi 
feddwl  am  ddim  ond  colli  ac  ennill.  Wyddoch  chi 
beth.  Dafydd  Dafis — (yn  codi) — dydw  i’n  hitio 
dim  hynna — (yn  clecian  ei  fysedd) — faint  o  golledion 
gaiff  fy  mhoced  i — does  genni  ddim  plant  i  boeni  yn 
i  cylch — os  peidia’r  amgylchiadau  a  brifo  nghalon 
i,  a  f’ysbryd  i.  Ryden  ni  i  gyd  wedi  caeldymod  go 
drom,  goelia  i,  bawb  yn  yr  ardal  yma. 

DAFYDD  DAFIS  :  At  beth  yr  ydech  chi’n 
cyfeirio,  Huw  Bennet  ? 

HUW  BENNET  :  Ond  wyddoch  chi’n  iawn 
gystal  a  finna  i  beth  yr  yden  ni  fel  swyddogion  yn 
cyfarfod  yma  heno  ;  dyna’r  clwy  sydd  arna  i,  os 
oes  amoch  chi  eisio  gwbod. 

DAFYDD  DAFIS  :  Diar  annwyl,  fydda  i  byth 
yn  gadael  i  bethau  amherthynasol  fel  yna  y  mhoeni 

i.  Mae’n  rhaid  ini  fel  swyddogion  neud  yn 
dyletswydd,  waeth  pa  mor  atgas  fo  hynny. 

HUW  BENNET  :  Nid  yr  hyn  sydd  yn  mynd  i 
ddigwydd  heno, — dydi  hynny  nag  yma  nag  acw  yn 
y  ngolwg  i — nid  dyna  sy’n  fy  mhoeni  i  gymint, 
ond  meddwl  am  y  diodde  y  mae  Robert  William  a’i 
deulu  diniwed  wedi  gael,  a  meddwl  am  Emrys,  y 
creadur  gwirion  iddo  fo.  Wyddoch  chi  be, — rydw 
i  wedi  gorfod  codi  gefn  nos,  yn  methu  cysgu  gan 
gwilydd  wrth  feddwl  amdanyn  nhw  ! — y  fi,  Huw 
Bennet  y  Gelli,  sy  wedi  dwyn  mwy  o  ffesants  nag 
a  welodd  Emrys  Williams  erioed,  a  nhraed  yn  rhydd 
yn  fy  nhŷ  fy  hun,  a  fy  ngherdded  3^  sicr  yn  Seion, 
ag  Emrys  Williams,  un  o’r  proffwydi  hynny  fydd 
yr  Arglwydd  yn  eu  gyrru  mor  anamal,  yn  y  carchar 
cyffredin  (crescendó) — yn  y  jêl  fel  lleidr,  a  thacla’r 
llys  a’r  carchar  yn  hel  i  hen  facha  aflan  hyd-ddo, 
— a  hynny  am  ddim,  ac  i  ddim  pwrpas.  (Yn 
cerdded  0  gwmpas.)  Fyddwch  chi’n  rhegi  weithia, 
Dafydd  Dafis  ?  .  .  .  Na  fyddwch  o  ran  hynny, 

mi  wranta  .  .  .  ond  rydw  i  newydd  ffeindio 

fod  hen  eiria  ddysgis  i’n  ifanc  yn  dwad  yn  ol  i  mi — 
a  diolch  i  Dduw  amdanyn  nhw  hefyd  1 

DAFYDD  DAFIS  :  Hisht  1  tewch,  tewch, 
ddyn  !  Beth  tasa  rhywun  yn  eich  clywed  chi  ? 

HUW  BENNET  :  Waeth  gen  i,  waeth  gen  i. 
Beth  mae  hen  deulu  gonest  yn  rhoi’r  gair  gore  i 

bawb  ac  yn  talu’i  ffordd  heb  fod  amyn  nhw  ddim 
i  neb  yn  i  haeddu  oddiar  law  y  wlad  ?  Rhoi’r 
mab  yn  y  jêl  hefo’r  lladron  a’r  puteiniaid  ?  .  .  . 

(Drws  y  capel  yn  agoryd.  Swn  traed  rhai  yn 
myned  allan,  aVGwEiNiDOG,  William  Prichard,  a 
Mr.  HuMPHREYSjyr  Ysgol  yn  dyfod  i  mewn.  Pawb 
yn  nodio  y  naill  ar  y  llall.  Distawrwydd.  Ochenaid 
ddistaw.  Symud  cadair.  Trwst  traed.) 

AZARIAH  EVANS  :  Welis  i  monoch  chi  yn  y 
seiat  ers  tro,  Dafydd  Dafis. 

DAFYDD  DAFIS  :  Wel,  naddo— methu’n  glir 
a  gadael  y  siop.  Mae’r  hog^m  acw  mor  ddiymddiried, 
a’r  arian  mor  brin. 

AZARIAH  EVANS  :  Lle’r  oeddech  chi  heno, 
Huw  Bennet  ? 

HUW  BENNET  :  Dim  blas  i  ddwad  yno,  Mr. 
Evans. 

AZARIAH  EVANS  :  Wel,  ie  ;  mi  allai’ch  deall 
chi’n  iawn.  Does  gen  inna  fawr  iawn  o  flas 
ychwaith,  ond  yr  oedd  yno  fwy  nag  arfer  heno.  Mae 
rhai  pobol,  os  gwelan  nhw  rywun  wedi  troi’r  drol,  yn 
rhedeg  o  bob  man  i  gweld  hi  ar  lawr. 

MR.  HUMPHREYS  :  Mr.  Evans  !  fyddai  hi 
ddim  gwell  ini  fynd  at  waith  y  cyfarfod  :  mae  hi’n 
mynd  yn  hwyr,  a  gore  pa  gyntaf  i  neud  gwaith 
diflas,  meddai  un  o  awduron  y  Saeson,  “  Do  an 
unpleasant  task  at  once.” 

(Pawb  yn  eisfedd  o  gwmpas  y  bwrdd.  Mr. 
Evans  â’i  gefn  i’r  ffenestr  a  Mr.  Humphreys  gyda 
llyfr  cofnodion  wrth  ei  ochr.) 

AZARIAH  EVANS  (yn  codi’n  betrusgar  iawn)  : 
Annwyl  frodyr, — prin  mae  rhaid  imi  ddeyd  hanes  yr 
helynt  yma  wrthoch  chi  ...  y — y  .  . 

gwyddoch  o  i  gyd  gystal  a  minna  .  .  .  os  nad 

gwell.  Wel  .  .  .  fel  hyny  mae  petha  .  .  . 

rydech  chi’n  gweld  .  .  .  mae’r  ddisgyblaeth 

eglwysig,  os  ydech  chi’n  deall, — hynny  yw,  os  ydw 
i’n  gneudy  materyn  glir  i  chwi  .  .  .  rhaid  i  chi 

gofìo  fod  y  ddisgyblaeth,  yn  gof^m  ini — mewn 
ffordd  o  siarad — (yn  torri  i  lawr) — Mr.  Rumphreys 
busnes  i  ddyn  fel  chi  ydi  hwn, — gv/newch  chi  o. 
(Yn  eistedd  i  lawr.) 

HUW  BENNET  (yng  nghlust  y  gweinidog)  :  Mi 
gneith  yr  hen  sgwl  o  wrth  fodd  i  galon  .  .  .  mêl 

ar  i  fysedd  o  ydi  peth  fel  hyn. 

MR.  HUMPHREYS  (mewn  llais  cras  awdurdodol, 
ac  yn  siarad  trwy’i  drwyn)  :  Wel,  gan  fod  Mr. 
Evans  wedi  bod  mor  garedig  a  rhoi’r  mater  fy 
llaw  i,  mi  wna  i  fy  ngore  i  gyfleu’r  peth  o’ch  blaen 
yn  hollol  gydw^^bodcl  heb  droi  i’r  dde  na’r  aswy. 
Gwyddoch  fod  rheolau’n  disgyblaeth  ni  yma  yn  yn 
rhwymo  ni  i  ddysgyblu  unrhy w  un  a  dorro  gyfraith 
y  wlad.  Yn  awr,  dyma’r  cwestiwn  sydd  i’w 
benderfynu — beth  yw  torri  cyfraith  gwlad,  ac  jm 

ail,  pwy  sydd  i  ddweyd  fod  y  gyfraith  wedi  ei  thorri  ? 
Ai’r  eglwys  sydd  i  ddweyd  ynte’r  llys  gwladol  ? 
Wel,  does  ond  un  ateb  i’r  cwestiwn  yna — y  llys 
gwladol  wrth  gwrs,  gan  mai  cyfraith  wladol  ydi’r 
gyfraith.  Yn  awr,  y  mae  Emrys  Williams,  y 
Sgellog,  wedi  ei  gael  yn  euog  o  dorri’r  gyfraith,  ac 
wedi  ei  roi  am  dair  wythnos  yng  ngharchar  Tre’r- 
caerau.  (Huw  Bennet  yn  tynnu  ei  ffunen  : 
y  Gweinidog^^w  rhoi  ei  hen  i  lawr.)  Felly,  yr  wyf 
fì’n  dal  ei  bod  yn  unol  â’n  cyfansoddiad  ni  fel  enwad 
ag  eglwys  i  dorri  o  allan  o  freintiau’r  eglwys.  Ni 
fydd  unrhyw  gyngor  arall  a  rown  i’r  eglwys  yn 
unol  â’n  hamodau  a’n  haddunedau  fel  blaenoriaid. 

(Yn  eistedd  i  lawr,  gan  edrych  am  gymeradwyaeth 
oW  naill  i’r  llall, — dyn  yn  leicio  clywed  swn  ei  lais 
ei  hun.) 

HUW  BENNET  :  Rhoswch  chi  funud,  Mr. 
Humphreys.  Nid  rhoi’r  mater  yn  “  gydwybodol,” 
chwedl  chithau,  ydi  peth  fel  yna,  ond  rhoi’r  ochor 
ddua  3m  erbyn  Emrys.  Mae  yna  ochor  arall  i’r 
cwestiwn.  Hwyrach  na  fedra  i  mo’i  brofi  o,  ond 
rydw  i’ndweyd  wrthoch  chi — (yìi  taro'r  bwrdd) — fo<J 
Emrys  y  Sgellog  wedi  diodde  anghyfiawnder  mellti- 
gedig.  Beth  sydd  i  ddisgwyl  pan  fo  dim  ond  meistriaid 
tir  ar  y  fainc  ?  Wel,  rwan,  fy  s^miad  i  am  yr  eglwys 
ydi  y  dylai  hi  unioni  pob  cam  y  mae’r  wladwriaeth 
yn  i  wneud,  ac  nid  i  ddyblu  o.  .  .  . 

MR.  HUMPHREYS  :  Twt,  twt  !  ych  mympwy 
chi’ch  hun  ydi  peth  felna.  Wyddoch  chi  ddim  fel 
mae  John  Stuart  Mill  yn  deyd.  .  .  . 

HUW  BENNET  :  Stiwart  be  ddeydsoch  chi  ? 

MR.  HUMPHREYS  :  Stuart  Mill,  yr  athronydd 
enwog  .  .  . 

HUW  BENNET  :  Beth  waeth  gen  i  beth  mae’r 
Sais  y  felltith  yn  i  ddeyd  .  .  .  heblaw  mod  i’n 

gwybod  i  fod  o,  pwy  bynnag  oedd  o  neu  ydi  o,  ar 
ochr  y  sgweier,  fel  pob  Sais, — a  phob  sgwl  hefyd 
o  ran  hynny.  Wyddoch  chi  be  !  does  gen  i  ddim 
cydwybod  o  gwbl  fel  sydd  gynnoch  chi.  .  .  . 

Dydi’r  Gelli  acw,  frodyr,  ddim  yn  godro  digon  o 
wartheg  i  fforddio  cadw  cydwybod  fel  un  Mr. 
Humphreys,  ond  mae  gen  innau  yn  fy  nghyfansoddiad 
rywbeth  sy’n  gneud  yn  lle  cydwybod — rywbeth  sy’n 
brifo,  brifo,  ddydd  a  nos,  pan  fydd  cam  yn  cael  ei 
wneud  â’r  gwan.  Wel,  heb  siarad  ychwaneg  na 
hollti  blew,  rydw  i,  fel  un,  yn  cynnig  yn  bod  ni’n 

gadael  y  mater  yn  y  fan  y  mae  o  .  .  .  a 

chyn  hir,  mi  rydw  i  yn  mynd  i  hel  enwau  i  gael 

anerchiad  a  thysteb  iddo  fo.  .  .  . 

WILLIAM  PRICHARD  :  Oes  rhywun  wedi  bod 
yn  siarad  hefog  o  ? 

AZARIAH  EVANS  :  Do,  mi  fum  i,  ond  soniais 
i  'air  am  i  helbul  o,  wrth  gwrs.  Fedrwn  i  ddim,  wir. 
Roedd  y  syniad  fod  iin  oddynicn  ifanc  goleua’r  wlad 

yma — dyn  wedi  cael  manteision  addysg  penna’r  oes, 
dyn  sydd  yn  mynd  i’n  helpu  ni  i  ymladd  yn  erbyn 
anwybodaeth  .  .  ^ .  adrygioni  ;  .  .  .  roedd 

meddwl  fod  hogyn  fel  yna  wedi  bod  yn  y  carchar 
cyffredin  yn  Nhre’rcaerau  yn  y  ngyrru  i  o  ngho. 

DAFYDD  DAFIS:  le,— ’r  “  ffordd  galed,’’ 
chwedl  yr  hen  lyfr — “  ffordd  y  troseddwr  sydd 
galed.’’ 

HUW  BENNET  :  Hogyn  wedi  ei  fagu  yn  annwyl 
ac  yn  ofalus  gan  i  dad  a’i  fam  a’i  nain . 

{Yn  torri  i  wylo.) 

MR.  HUMPHREYS  :  Twt,  twt  !  Sentiment 
noeth — dydech  chi’n  ddim  ond  Iwmp  o  deimlad, 
Huw  Bennet. 

WILLIAM  PRICHARD  :  Eh  ?  Ydi  o’n  ym- 
ddangos  yn  edifeiriol,  eh  ?  Eh  ? 

MR.  HUMPHREYS  :  Nag  ydi.  Mae  o  mor 
ffroenuchel  ag  erioed. 

HUW  BENNET  :  Beth  sydd  eisio  iddo  fo  fod  yn 
edifeiriol  ?  Wnaeth  yr  hogyn  ddim  drwg. 

AZARIAH  EYANS  :  Naddo. 

WILLIAM  PRICHARD  (hen  ddyn  hach  cneclyd, 
teneii)  :  Wel,  chi  wyddoch  i  gyd  na  fydda  i  byth  yn 
gwthio  fy  syniadau  ar  neb,  ond  rhaid  i  mi  ddeyd  y 
mod  i’n  cydweld  â  Mr.  Humphreys  yma,  ynte  ? 
“  Balchter  o  flaen  cwymp,’’  jmte  ?  meddai’r  hen 
bobol.  Eh  ?  Felly  y  gwelis  i  hi  erioed.  Roedd 

39 


BEDDAU’R  PROFFWYDI 


o’n  deyd  wrthon  ni  yn  gwyneba  yn  bod  ni’n  gul 
ac  yn  rhagfarnllyd,  am  yn  bod  ni’n  gwrthod  rhuthro 
i  neud  y  petha  mawr  yr  oedd  o  am  neud.  Ond 
dyna  my  lord  wedi  bod  yn  y  jêl, — a  ninnau’n  dal  yn 
ein  parch  o  hyd. 

HUW  BENNET  :  Parch  gythraul  ! — dyna  chi 
yn  y  ngyrru  i  i  dyngu  mewn  tŷ  capel.  Dyma’n 
ffordd  ni  yng  Nghymru  bob  amser,  ffordd  William 
Prichard  y  London.  Os  bydd  dyn  i  fyny,  pob  help 
iddo  i  fynd  yn  uwch,  i  edrych  a  gawn  ni  rywbeth 
gynno  fo  ;  os  bydd  y  dyn  ar  lawr,  sathrwch, 
sathrwch  ar  'i  ben  o  !  {Yn  gafael  yn  ei  het.) 
Waeth  imi  fynd  adre  ddim, — mi  wela  mai  i  ddiarddel 
o  newch  chi. 

DAFYDD  DAFIS  :  Rhoswch  funud,  Huw  Bennet, 
peidiwch  a  bod  mor  frysiog,  a  da  chitha,  cedwch 
tipyn  gwell  rheolaeth  ar  ych  tafod.  Mae  pobol  y 
Sgellog  yn  gwsmeriaid  da  yn  y  siop  acw,  a  mae 
nhw’n  rhoi’n  haelionus  at  yr  achos  hefyd, — fynnwn 
i  mo’u  digio  nhw  er  dim. 

HUW  BENNET  :  Hy  !  mi  wela  y  gall  Demas 
helpu’r  diniwed  weithia, — ond  i  chi  ddeall  cwlwm  i 
bwrs  o. 

AZARIAH  EVANS  :  Mae’n  hawdd  iawn  canfod 
nad  ydech  chi’n  unfryd  ar  y  cwestiwn  yma.  Os  ydw 
i’n  deall  yn  iawn,  dydi  Huw  Bennet  yn  meddwl  dim 
llai  o  Emrys  wedi  iddo  fod  yn  y  carchar.  Mae  Mr. 

Humphreys  am  fynd  ar  ol  i  gydwybod,  a  waeth 
peidio  siarad  dim  pellach  hefo  fo.  .  .  . 

MR.  HUMPHREYS  :  Na  v/aeth  ddim. 

AZARIAH  EVANS  :  Ac  wrth  gwrs,  mae’i 
gydwybod  o  ar  ochr  y  sgweir  a’r  ustusiaid  :  mae 
William  Prichard  yn  gweld  cyfíe  i  dorri  tipyn  ar 
grib  annuwiol  y  balch — a  dydi  Dafydd  Dafis  ddim 
wedi  gorffen  adio’r  sym  eto.  Felly,  ryden  ni’n 
rhannol  iawn  ar  y  mater. 

MR.  HUMPHREYS  :  Rhannol  ?  Beth  ydi’ch 
barn  gydwybodol  chi,  Mr.  Evans  ? 

AZARIAH  EVANS  :  Mi  ddeyda  wrthoch  chi 
mor  blaen  ag  y  medra  i.  Rydw  i’n  mynd  yn  hen 
ddyn,  ag  mae  nyddiau  gore  i  wedi  pasio  ers  tro. 
Mi  fum  i’n  arfer  meddwl,  fel  pob  pregethwr  arall, 
mai’r  gwaith  gore  fedrwn  ni  wneud  i  Grist  a  ngwlad 
oedd  byw  yn  ddiargyhoedd  oddiwrth  y  byd,  a  rhoi 
esiampl  o  fywyd  pur  a  glân  a  di-fai  i’r  wlad.  .  .  . 

Mi  dreies  i  wneud  hynny — chi  wyddcch  na  fum  i 
fawr  o  bregethwr  erioed  .  .  .  ond  rydw  inna’n 

dechreu  blino  ar  fyw  fel  deryn  mewn  cage. 

MR.  HUMPHREYS  :  Rydw  i’n  gobeithio  nad 
ydech  chi  wedi  newid  ych  barn  ar  bynciau  mor 
hanfodol. 

AZARIAH  EVANS  :  Ẁel  do,  welwch  chi,  yr 
ydw  i  wedi  wedi  newid  tipyn  ar  fy  mam  ynddiweddar 
yma.  (Yn  codi  ac  yn  cerdded  at  y  tân.)  Pa  gamp 
ydi  byw  yn  barchus  i  mi  ?  Wyddoch  chi  i  bod  hi’n 

haws  imi  fyw  yn  sobor  ac  yn  barchus  na  byw  fel 
arall  ?  .  .  .  Aha  !  .  .  .  Pe  baswn  i  yn 

oed  Emrys  Williams,  ac  yn  gwybod  yr  hyn  wn  i 
heddyw,  nid  byw  yn  barchus  a  phlesio  mywpwyon 
hen  ferched  a  ffyliaid  fyddai  ngwaith  i,  yr  wy’n 
siwr.  Frodyr  annwyl,  fum  i  erioed  yng  ngharchar 
fel  Emrys,  a  wn  i  ddim  a  ddylwn  i  fod  yn  neilltuol 
o  falch  o  hynny  ai  peidio.  Mae  William  Prichard 
yn  taflu  mai  dyn  wedi  methu  ydi  Emrys  .  .  . 

nage  wir,  ond  i  chi  roi  i  gyfle  iddo,  a  does  gan  neb  i 
gyfle  yng  Nghymru  os  na  bo  fo’n  aelod  crefyddol. 

.  .  .  Ond  dyma  i  chi  hen  ddyn  wedi  methu 

.  .  .  (Yn  pwyntio  ato*i  hnn.) 

HUW  BENNET  :  Tewch  a  chyboli  wir,  Mr. 
Evans.  .  .  .  Llawer  gwaith  y  deydodd  Emrys 

wrtha  i  mai  chi  roes  fwya  o  help  iddo  o  bawb. 

MR.  HUMPHREYS  (yn  wawdlyd)  :  Cyhuddiad 
go  ddifrifol  yn  erbyn  gweinidog  yr  efengyl  ydi  deyd 
i  fod  o’n  helpu  pobol  i  garchar  1 

HUW  BENNET  :  Tomos  Wmffra,  mae  dy  galon 
di  wedipydru  oddi  mewn  iti  ers  blynyddoedd  .  .  . 

pah  :  Dafydd  Dafis,  ar  ych  pleidlais  chi  y  mae 
pethau’n  dibynnu  ;  er  mwyn  hen  bobol  garedig  y 
Sgellog,  newch  chi  bleidleisio  i  gadw  Emrys  ym 
mreintiau’r  Eglwys  ? 

WILLIAM  PRICHARD  :  Wyddwn  i  ddim  fod 
cael  aelodaeth  yn  yr  Eglwys  yn  gymint  yn  i  olwg 
o.  Pa  wahaniaeth  wna  hynny  iddo  fo  ? 

HUW  BENNET  :  Hyn.  Mae’r  hogyn  drugn 
wedi  torri  i  galon,  ag  mae  i  fam  o  yn  deyd  mai  disgyn 
i  iselder  a  dibrisio’i  hunan  neith  o  os  digwydd 
rhywbeth  yn  bellach  iddo  fo.  Tasan  ni’n  medru 
cael  yr  eglwys  i  ddangos  i  chydymdeimlad,  mi  fasa 
hynny  yn  i  roi  o  ar  i  draed  eto. 

DAFYDD  DAFIS  :  Wel,  does  genni  ddim  yn 
erbyn  yr  hogyn.  .  .  . 

{Ciífo  wrth  y  drws.  Robert  ac  Elin  William 
yn  dyfod  i  mewn  yn  gynhyrfus,  a  Robert  William 
yn  rhuthro  ymlaen  at  y  hwrdd.) 

ROBERT  WILLIAM  :  Maddeuwch  imi  am 
ddwad  yma — fydda  i  byth  yn  trwblo  lla  wer  arnoch 
chi,  ond  rydw  i  wedi  perswadio  Emrys,  ar  ol  llawer 
iawn  o  grefu,  i  ddwad  yma  i  ddeyd  gair  o’i  blaid 
ei  hun,  os  ceith  o. 

AZARIAH  EYANS  :  Caiff,  wrth  gwrs,  Robert 
William.  Ewch  i  eiste  munud,  ych  dau,  i’r  capel 
tra  byddwn  ni’n  gorffen  rhyw  bwnc  bach  sy  o  dan 
sylw. 

ROBERT  WILLIAM  :  O  gymdogion  annwyl  ! 
ffrinds,  ffrinds  I  Nid  dwad  yma  i  ofyn  cyfiawnder 
rydw  i,  ond  i  ofyn  trugaredd  :  Nid  dwad  yma  i 
amddiffyn  Emrys,  ond  i  ofyn  am  gymwynas  ar  ych 
llaw  chi.  Huw  Bennet,  dwad  wrthyn  nhw  na  fu 
nag  na  grwgnach  erioed  i  neb  yn  y  Sgellog  :  dwad 
wrthyn  nhw  mai  fi,  a  nhad  o  mlaen  i,  sydd  wedi 

codi  gefn  nos  i  nol  y  doctor  at  bawb  yn  y  pentre  : 
dwad  wrthyn  nhw  na  fu  neb  erioed  ar  y  ngofyn  i  a 
mynd  adre’n  waglaw  .  .  . 

ELIN  WILLIAM  :  A  deydwch  chitha,  Mr.  Evans, 
yr  hyn  wyddoch  chi  am  Emrys  a’i  weledigaethau — 
rydech  chi’n  i  ddeall  o.  .  .  .0,  fedrwch  chi 

feddwl,  frodyr,  am  i  ddwylo  o,  dwylo  cryfion  i 
wneud  petha,  a  medrus  i  lunio  byd  newydd,  fedrwch 
chi  feddwl  amdanyn  nhw’n  pigo  ocwm  ?  ... 

neu’r  meddyliau  fu’n  ceisio  cynllunio  Cymru  newydd 
yn  hëdeg  yn  wyllt  hyd  y  wlad,  a’r  meddyliwr  i  hun 
rhwng  pedwar  mur  carchar  y  sir  .  .  .  A  ! 

(Yn  torri  i  wylo.) 

HUW  BENNET  :  Peidiwch  a  styrbio’ch  hunain, 
wir,  cyn  bo  raid,  gymdogion.  Ewch  i’r  capel  am 
funud,  da  chitha.  (Yn  agor  drws y  capel.  Y  ddauyn 
myned  allan  i’r  capel.  Wrth  y  lleill.)  Rydech 
chi  i  gyd  yn  gweld  sut  mae  petha.  Pa  raid  sydd 
ama  i  i  siarad  dim  mwy  ?  Mi  alla  inna  ddeyd  fel 
Mr.  Evans — mi  a  fum  ieuanc,  ac  yr  wyf  yn  awr  yn 
hen — ond  welis  i  mo’r  cyfiawnna’iblantyn  cardota’u 
■  bara,  naddo  wir,  nag  yn  cardota  tmgaredd  ychwaith. 
Dafydd  Dafis,  ydech  chi’n  fodlon  i  neud  fel  yr  ydw 
i  yn  gofyn  ?  Os  ydech  chi,  ni  fyddwn  yn  dri  yn 
erbyn  dau. 

DAFYDD  DAFIS  :  Waeth  gen  i,  waeth  gen  i — 
ond  peidiwch  rhoi’r  pwysa  i  gyd  ama  i. 

(y  drws  allan  yn  agoryd,  a  John  Yaughan  yr 
Hafod  yn  dyfod  i  mewn  gydag  Agnes.) 

HUW  BENNET  :  Dowch  i  mewn,  Mr.  Yaughan, 
a  chitha,  Miss  Yaughan.  Dyma  ddau,  mi  wranta, 
sydd  o  blaid  Emrys,  pe  basa  gennyn  nhw  fôt  .  .  . 

ag  mi  fydd  gan  Mr.  Yaughan  fôt  yng  nghyfarfod  y 
swyddogion  cyn  hir,  mi  wranta. 

YAUGHAN  :  Eistedd  yn  y  fan  yna,  Agnes. 
.  .  .  .  Esgusodwch  fi  am  dorri  ar  ych  cyngor 

chi, — mae  genni  neges  arbennig  i’w  rhoi  i  chi. 

HUW  BENNET  :  I  bwy  ? 

YAUGHAN  :  I  chi  fel  swyddogion,  a  mae’n  dda 
iawn  genni  fy  mod  i  wedi  medru’ch  dal  chi  cyn  i 
chi  f^md  adre.  Mi  wela  mai  trin  achos  mab  y 
Sgellog  yr  ydech  chi, — ag  rydw  i’n  deall  hefyd  fod 
Huw  Bennet,  fel  arfer,  yn  cymryd  gormod  yn 
ganiataol. 

WILLIAM  PRICHARD  :  le,  mab  y  Sgellog  sy 
dan  sylw,  hi-hi  !  Beth  sydd  gynnoch  chi  i  ddeyd 
amdano  fo,  Mr.  Yaughan  ? 

YAUGHAN  [yn  dyfod  at  y  hwrdd)  :  Wel,  mi 
fu’r  sgweier  acw  heddiw  am  oria,  fel  bydd  o’n  arfer 
bob  wythnos, — chi  wyddoch  yn  bod  ni’n  hen  ffrindia, 
a  mi  ddeydodd  i  fod  o  wedi  penderfynu  lladd  dau 
beth  sy’n  uchel  i  penna  yn  yr  ardal  yma, — sef 
poachio,  ac  yn  fwy  na  dim,  y  syniada  gwylltion 

45 


BEDDAU’R  PROFFWYDI 


newyddion  y  mae  agitators  a  phobol  benboeth  yn  i 
hau  hyd  y  wlad  yma.  Dyna’i  ddyletswydd  o  i 
Dduw  a  dyn,  medda  fo.  .  .  . 

HUW  BENNET  :  Y  syrffed  rhagrithiol, — beth 
mae  dyn  fel  y  fo  yn  sôn  am  ddyletswydd  ? — y  burgun 
sala  i  gymeriad  yn  y  wlad  yma  i  gyd  .  .  . 

YAUGHAN  :  Rhoswch  chi  funud,  Huw  Bennet, 
mi  fydd  genni  damaid  i  chitha  hefyd  toc.  Rwan 
am  yr  Emrys  yna, — mae  ama  i  eisio  gwbod  beth 
ydech  chi  am  neud  â  fo  ;  mi  gewch  weld  fod  y 
peth  yn  bwysig  .  . 

(Y  drws  yn  agoryd  yn  araf.  Emrys  yn  sefyll 
wrth  y  drws,  yn  syn  ac  yn  welw,  tra  fo  Yaughan 
yn  siarad,  fel  dyn  yn  cerdded  yn  ei  gwsg.  Nis  oes 
neb  wedi  ei  weled  eto.) 

Yn  awr,  Dafydd  Dafìs,  yn  lle  y  bydd  y  Plas  yn 
prynu’r  groceries  i  gyd  ? 

DAFYDD  DAFIS  :  Wel,  yn  y  siop  acw  bron  i  gyd. 

VAUGHAN  :  Pwy  fydd  yn  gwneud  dillad  pobol 
y  Plas,  William  Pritchard  ? 

WILLIAM  PRICHARD  :  Y  ni  yn  y  London 
House  acw  bob  amser  :  wyddon  ni’n  iawn  faint  o 
hadding  i  roi  ar  i  sgwydda  fo,  a’i  dad  o  o’i  flaen, 
hi-hi  ! 

HUW  BENNET  :  Ydech  chi’n  mynd  yn  ocsiwniar 
yn  ych  hen  ddyddiau,  Mr.  Yaughan  ?  .  .  .  . 

(Yn  troi  ac  yn  gweled  Emrys.)  Hylo  !  Emrys 

y  machgen  i  ;  tyrd  i  mewn.  Mae’ndda  iawn  genni 
dy  weld  di.  (Emrys  yn  nodio  o  bell  ar  Miss 
Yaughan,  ac  yn  dyfod  ymlaen  at  y  bwrdd.) 

EMRYS  :  Oddiwrth  Herod  at  Caiaphas. 

WILLIAM  PRICHARD  :  Eh  ?  beth  ydech  chi’n 
ddeyd  ? 

EMRYS  :  Oddiwrth  Herod  at  Caiaphas.  Mi 
cafwyd  fì’n  euog  yn  llys  Herod,  ondô  ?  Eh,  Mr. 
Humphreys  ?  rydech  chi’n  ddyn  doeth  ac  yn  cofio 
petha.  Tair  wythnos  a  llafur  caled,  ^mte  ? 

MR.  HUMPHREYS  :  Faswn  i  ddim  yn  ymíîrostio 
un  y  peth,  y  machgen  i,  taswn  i  chi. 

EMRYS  :  Ha,  ha  !  ymffrostio,  medda  fo  ! 
.  .  .  Roeddwn  i’n  meddwl  gof^m  i  chi  beth 

fyddan  nhw’n  neud  hefo  ocwm,  Mr.  Humphreys. 
Rydw  i  yn  ych  cofio  chi’n  deyd  wrthon  ni  yn  yr 
ysgol  ystalwm,  ond  fedrwn  i  yn  fy  myw  gofio,  pan 
oeddwn  i  ^m  i  bigo  fo  i  beth  roedd  o’n  dda.  .  .  . 

Ond  hitiwch  befo,  ewch  chi’n  mlaen  hefo’r 
Sanhedrim,  o  henuriaid  y  bobl  ! 

(Cynnwrf  wrth  y  drws.  Ann  yn  rhuihro  i  mewn 
yn  wyllt.) 

ANN  (yn  rhedeg  at  Mr.  Eyans)  :  Rydw  i  wedi 
clywed  y  cwbl  o’r  hanes  .  .  .  morwyn  y 
Plas  wedi  deyd  wrtha  i  .  .  .  mae’r  sgweier 
wedi  gyrru  Mr.  Yaughan  yma  i  geisio  gynnoch  chi 

47 


BEDDAU’R  PROFFWYDI 


orffen  dinistr  Emrys  .  .  .  mae  o  wedi  pender-» 

fynu  i  gael  o  dan  draed.  Mr.  Evans,  rydw  i’n 
erfyn  amoch  chi  fadda  iddo  fo,  a  pheidio  a  gwrando 
ar  y  sgweier.  .  .  .  Wyr  Emrys  ddim  y  mod 

i  wedi  dwad  yma.  .  .  .  [yn  troi  yn  sydyn  ac 

yn  gweld  Emrys  ;  yn  rhoi’i  dwylo  ar  ei  hwyneh.) 

EMRYS  :  Ann,  Ann,  beth  ydi’r  mater  amoch 
chi  ?  I  beth  rydech  chi’n  c^mhyrfu’ch  hun  fel  hyn  ? 
Well  i  chi  fynd  adra  .  .  .  fedrwch  chi  neud 

dim.  .  .  . 

AZARIAH  EVANS  :  Ewch  drwy’r  drws  yna  i’r 
capel,  ngeneth  i,  mae’ch  mistar  a’ch  meistres  yna 
yn  barod. 

(Ann  yn  myned,  ai  dwylo  ar  ei  hwyneh.) 

YAUGHAN  :  Wel,  ar  ol  y  pantomime  yna, 
hwyrach  y  cai  fynd  ymlaen  rwan  .  .  .  (yVrth 

Emrys.)  Rhoswch  yma  i  glywed — does  ama  i 
mo’ch  ofn  chi.  (Emrys  yn  eistedd  i  lawr.) 

EMRYS  :  Rydech  chi’n  m^md  yn  foel  ofnatsan, 
Mr.  Yaughan.  Mae  arna  i  ofn  nad  ydi  p07't  wine  y 
Plas  ddim  yn  digymod  â’ch  natur  chi.  .  .  .  Y 

gout  ddaw  nesa,  gewch  chi  weld. 

YAUGHAN  :  Hitia  di  befo  fy  moelni  i  .  .  . 

dei  di  byth  ^m  foel  os  torri’r  gwallt  ^m  fyrr  sy’n 
cadw’r  moelnidraw  .  .  .  y  county  crop 'wyááosty 

ngwas  i.  Wel,  dyma  ddeydoddy  sgweier,  y  bydd  o’n 
disgwyl  i  Eglwys  Siloh  wneud  ei  dyletswydd  yn  y 

mater,  sef  helpu’r  wlad  a’r  ustusiaid  i  weinyddu’r 
gyfraith  .  .  .  mae  o’n  dibynnu  arnoch  chi 

i  gyd. 

EMRYS  (ynỲScyfrif  wrtho'i  hun)  :  Un,  dau 

.  .  .  dau  ddyn,  ag  un,  dau  .  .  .  dau  siopwr 
.  .  .  a  sgwl.  Wel,  mae  cael  dau  ddyn  allan 
o  bump  yn  o  dda. 

HUW  BENNET  :  Taw,  Emrys,  hefo  dy  lol. 
(Wrth  Yaughan.)  Dydw  i  ddim  yn  ych  deall  chi. 
Beth  ydech  chi’n  feddwl  ?  .  .  .  Siaradwch  ych 

meddwl  mor  blaen  a  dasech  chi  o  flaen  tân  y  Red 

Lion. 

YAUGHAN  (yn  anwyhyddu  Huw  Bennet)  : 

Yn  awr,  y  mae’r  sgweier  heb  dalu  ei  addewid  eto 


AZARIAH  EYANS  :  Pa  addewid  ? 

YAUGHAN  :  O,  dydech  chi  ddim  yn  gwybod  ? 
(Wrth  Agnes.)  Mi  ddylet  fod  wedi  deyd  wrtho, 
Agnes.  .  .  .  Mi  addawodd  y  sgweier  i  Agnes 

gan  punt  i  dynnu’r  ddyled  sy  ar  y  capel  yma  i  lawr, 
.  .  .  ac  mae  arna  i  eisio  i  chi  gofio  i  fod  o  heb 
i  thalu  hi  eto  .  .  .  ond  i  fod  o’n  fodlon  gneud 
yfory  nesa. 

DAFYDD  DAFIS  :  Da  iawn,  wir, — campus, 
Miss  Yaughan. 

AZARIAH  EVANS  :  Pa  bryd  y  cawsoch  chi’r 
addewid  ? 

D 

AGNES  :  O  rhyw  wythnos  neu  ddwy’n  ol. 

HUW  BENNET  :  Oedd  Emrys  yn  y  carchar  yr 
amser  honno. 

AGNES  :  Oedd,  am  wn  i — ond  dydw  i  ddim  yn 
siwr. 

HUW  BENNET  :  Wel,  wir  :  feddylis  i  rioed  i 
bod  hi’n  bosib  cynnig  breib  i  Eglwys  Dduw  mor 
blaen  a  dirodres  a  hynna. 

EMRYS  :  Dear  me, — mae’r  pris  yn  codi  yn  y 
farchnad  ond  ydi  o,  Mr.  Yaughan  ?  Deg  dam  ar 
hugain  oedd  pris  y  Meistr  ystalwm  .  .  .  yrwan, 

dyma’r  gwas  bach  yn  werth  cant  I  Does  gan  y 
sgweier  fawr  syniad  am  brynu  a  gy^erthu,  nag  oes, 
Dafydd  Dafìs  ? 

DAFYDD  DAFIS  :  Wn  i  ddim  am  hynny,  ond 
dyma’r  newydd  gora  gês  i  fel  Trysorydd  yr  Eglwys 
yma  ers  talwm  iawn.  Rhoswch  chi,  Mr.  Hum- 
phreys,  dyma  ni’n  medm  tynnu’r  ddyled  i  lawr  i 
drichant,  ynte  ? 

MR.  HUMPHREYS  :  le — a  thair  punt  yn  y 
flwyddyn  yn  llai  o  log. 

YAUGHAN  :  Peth  arall  hefyd,  Huw  Bennet. 
Mae  o  am  edrych  y  bydd  i  holl  ffermydd  o  yn  cael  i 
gosod  i  bobol  onest  y  pen  tymor  nesa  .  .  . 

pobol  yn  fodlon  gneud  eu  dyletswydd. 

HUW  BENNET  :  O  aie,  bygwth  fy  nhroi  i  o’r 
Gelli  ?  .  .  .  Ewch  i  ddeyd  wrth  y  burgun 

50 


BEDDAU’R  PROFFWYDI 


aflany  caiff  o  f^md  â’i  ffermydd  gydag  o  i  golledigaeth 

.  .  .  (yn  cerdded  o  gwmpas)  .  .  .  gwas  y 

neidr  ! 

YAUGHAN  (yn  paratoi  i  fyned  allan)  :  Wel, 
gnewch  chi  fel  fynnoch  chi — d^ma  fi  wedi  deyd  sut 
y  mae  pethau. 

DAFYDD  DAFIS  :  Wel,  mae’n  amlwg  na  fedr 
yr  un  ohonon  ni  fforddio  ffraeo  hefo’r  gŵr  bonheddig 
.  .  Rydw  i’n  c^mnig  yn  bod  ni  .  .  . 

EMRYS  (yn  codi’n  wylU)  :  Rhoswch  1  (Distaw- 
rwydd — yn  newid  ei  dôn.)  Fydda  ddim  gwell  i 
chi  fargeinio  tipin  bach,  i  edrych  gewch  chi 
ddeugant  ? 

WILLIAM  PRICHARD  :  Ydech  chi’n  barod  i 
syrthio  ar  ych  bai,  eh  ?  os  buasen  ni’n  madda  ? 

EMRYS  :  Pw^^  ydech  chi  yn  olygu  i  fadda  i  mi  ? 
ag  am  beth  ? 

HUW  BENNET  :  Yr  eglwys  sydd  i  fadda  iti, 
machgen  i  .  .  .  paid  a  bod  mor  wyllt  a 

diamynedd,  Emrys  bach. 

EMRYS  :  Madda  beth  ? 

DAFYDD  DAFIS  :  Y  carchar  a’r  gwarth,  wrth 
gwrs. 

EMRYS  :  Dafydd  Dafis  .  .  .  faint  o  dywod 

sydd  mewn  pwys  o  siwgwr  coch  ?  Ar  ol  i  chi  ateb 
y  cwestiwn,  mi  gewch  ddeyd  wrtha  i  faint  o  grefydd 
sydd  mewn  cheque  canpunt. 

DAFYDD  DAFIS  :  Dyna  hi — fel  yr  oeddwn  i’n 
ofni  .  .  .  mor  galed  ag  erioed  ! 

EMRYS  :  Ydw, — a  chewch  chi  byth  edifeirwch 
am  hyn  oddiwrtha  i— does  gen  i  ddim  i  edifarhau 
o’i  blegid.  Mi  fasa  fy  meddwl  i  o  Eglwys  Siloh 
yn  codi  tipin  .  .  .  tasa  chi’n  medru  pwyso 

gwarth  carchar  fel  pwyso  siwgwr,  Dafydd  Dafìs 
.  .  .  a  chitha’n  medru  gneud  i’ch  cydwybcd 

wneud  tro  caredig  ambell  dro,  Mr.  Humphreys 
.  .  .  Ond  i  beth  yr  ydw  i’n  siarad  .  . 
rydech  chi  i  gyd  wedi  gneud  ych  meddwl  i  fyny. 
Huw  Bennet,  rydech  chi’n  dal  i  gredu  yna  i,  yn 
dydech  chi,  ’r  hen  law  ? 

HUW  BENNET  :  Ydw,  machgen  i. 

EMRYS  :  Wel,  gobeithio  y  cewch  chi  fyw’n  hir 
i  wasanaethu  yn  .  .  .  y  sêt  fawr  yma.  Os 

gwelwch  chi  rywrai  yn  dechra  breuddwydio, 
rhybuddiwch  nhw’n  erbyn  cymryd  ffesants  oddiar 
,  y  wal.  Os  na  wrandawan  nhw  amoch  chi,  deydwch 
wrthyn  nhw  mai  Warder  Rhif  17  ydi’r  caredica 
o  ddigon,  ond  deall  i  ffordd  o. 

MR.  HUMPHREYS  :  Mae’n  mynd  yn  hwyr. 
.  .  .  rydw  i’n  eilio  cynnig  Dafydd  Dafis  i  ofyn 

i’r  eglwys  ddisgyblu  .  .  . 

(Ann  yn  rhuthro  i  mewn  :  Elin  a  Robert 
WiLLiAM  y  tu  ol  iddi.) 

ANN  :  Fedra  i  ddim  peidio  a  chlywed.  .  .  . 

O  cymrwch  bwyll.  Edrychwch  amo  fo  yn  y  fan 
yna  .  .  .  ydi  o’n  debig  i  ddyn  drwg  ? 

EMRYS  :  Tewch,  tewch,  Ann.  Fedrwch  chi 
neud  dim  i  f’helpu  i  ! 

ANN  :  Mr.  Evans,  mi  wyddoch  chi  amdana  i  a 
nheulu  yn  ddigon  da — mi  gês  i  fy  magu’n  dda  ac 
yn  annwyl  nes  i  nhad  gael  ei  ladd  yn  y  chwarel — 
chwarel  y  sgweier, — nes  i  mam  dman  fynd  dan 
draed  y  ddiod,  a  ngadael  innau’n  waeth  nag  amddifad. 
Mr.  Yaughan,  wyddoch  chi  lle  dysgodd  mam  yfed  ? 

YAUGHAN  :  Twt-twt — dos  adre  ;  rwyt  ti’n 
mynd  yr  un  ffordd  a  dy  fam,  faswn  i’n  meddwl 

•  •  • 

ANN  :  Mi  ddeyda  wrthoch  chi,  Mr.  Yaughan. 
.  .  .  Wrth  fynd  i’r  Plas  i  wnio,  pan  oedd  hi’n 

wraig  weddw  .  .  .  ydech  chi’n  cofio’r  sgweier 

a  chitha’n  cael  hwyl  wrth  i  gneud  hi’n  feddw  a’i 
gweld  hi’n  ymlusgo  adre  drwy’r  eira  ?  y  greadures 
dlawd  !  Dyna  un  enaid  yrsoch  chi  a’r  sgweier  i 
uffem  o’ch  blaen  .  .  .  ac  o  !  dyma  chi  yn 

helpu’r  sgweier  jm  i  waith  aflan  i  yrm  enaid  arall 
ar  goll  eto.  .  .  .  Na  wnewchbyth,  mi  rhwystra 

i  chi,  .  .  .  yn  enw’r  nefoedd  ! 

WILLIAM  PRICHARD  :  Taw  !  siarad  yn 
barchus  wrth  dy  well,  y  ffolog  iti. 

ANN  :  Mi  fum  i  ar  fy  ngliniau  o  flaen  y  ngwell 
— o  flaen  y  sgweier — fls  yn  ol  yn  erfyn  amo  dmgar- 
hau  wrth  Emrys — do,  yn  y  lludw  a’r  clai  o’i,  flaen 
o — yn  erfyn  amo  fadda  i  Emrys,  er  fy  mwyn  i,  er 
mwyn  merch  y  ddynes  feddw  fydda’r  sgweier  a 
Mr.  Yaughan  yn  i  chael  i’r  tŷ  i  neud  sport  iddyn  nhw, 
pan  fydda’r  llwynogodyn  brin, — ac  mi  troes  fl  dros 
y  drws  a  bygwth  y  cẁn  ar  f’ol  i.  Rydw  i’n  dod 
yma  eto  ar  yr  un  neges,  at  flaenoriaid  y  bobl — y 
chi,  William  Prichard,  dorrodd  mam  o’r  seiat  ,  . 

WILLIAM  PRICHARD  :  le,  ond  rwyt  ti’n 
brydems  iawn  ynghylch  mab  dy  feistr,  y  ngeneth  i. 
Beth  ydi’r  mater,  eh  ?  Mae  na  ryw  reswm,  hi,  hi  ! 

ANN  :  Oes  :  rydw  i  wedi  by w  a  meddwl  llawer. 
Dwy  ar  hugain  fydda  i  G’lan  Gaea  nesa,  ond  rydw  i 
wedi  byw  llawer  mwy  na  hynny  mewn  cyni,  a 
diodde,  a  gwarth.  Mi  wn  i  beth  ydi  colli  pob  gola, 
a  thywyllu  pob  ffordd  :  mi  wn  i  am  lyn  cysgod 
angau  a’r  rhai  sy’n  cerdded  drwyddo  ;  mi  wn  i 
beth  ydi  gweiddi’r  nos  am  y  bore,  a’r  bore  am  y 
nos — am  hynny,  rydw  i’n  erfyn  amoch  chi  gadw 
im  arall  .  .  .  rhag  mynd  at  y  mwyafrif. 

WILLIAM  PRICHARD  :  Wel,  mae’n  rhaid  i  m.i 
fynd  adre,  beth  b^mnag.  Mae  o  wedi  i  gynnig  a’i 
eilio  yn  bod  ni’n  diarddel  Emrys  Williams.  Os  ydi 
rhywun  yn  meddwl  fcd  gan  y  sgweier  rywbeth  i 
neud  â’r  peth,  m.ae  o’n  methu,  a  chan  fod  teulu’r 

Sgellog  wedi  mynnu  dwad  yma  i  gael.  brifo’u 
teimlada,  amyn  nhw  mae’r  bai^  Rydw-  i’n  gof^m 
i  chi  roi’r  peth  i  bleidlais,  Mr.  Evans. 

AZARIAH  EVANS>:  Wel,  pawb  o  blaid  ? 
(WiLLiAM  Prichard,  Dafydd  Dafis.  a  Mr. 
Humphreys  yn  codi  dwylo.)  Yn  erbyn.?  (Huw 
Bennet  a’r  Gweinidog  yn  codi  dwylo.)  Wel, 
dyna  hi  felly  .  .  .  Mae  o  i’w  ddiarddel  ; 

does  gen  i  ddim  mwy  i  ddeyd  .  .  .  heblaw  hyn. 

Yr  ydw  i’n  dymuno  ymddiswyddo  o’r  eglwys  yma, 
ac  yn  m^md  oddiyma  .  .  . 

WILLIAM  PRICHARD  :  I  ble^  hi-hi  ? 

AZARIAH  EVANS  :  I  ail  ddechra  hefo  pobol  y 
tafama  a’r  cloddia, — y  publicanod  a’r  pechaduriaid 
.  .  .  .  ond  Duw  a  f’helpo  i,  .  .  .  rydw 
i’n  rhy  hen,  rhy  hen.  .  .  .  Wel,  nos  da. 

.  .  .  (Wrth  Emrys.)  Mi  ddo  i  i’r  Sgellog  yfory. 

HUW  BENNET  :  Rydw  inna’n  dwad*  hefo  chi— 
at  y  publicanod.  (Yn  gafaelyn  ei  het  ac  yn  myned 
allan.) 

(Pawh  yn  symud  allan.  Emrys  yn  cysuro'i 
rieni,  ac  yn  gwthio  Ann  allan  gyda  hwy.) 

EMRYS  :  Miss  Vaughan  ! 

AGNES  :  Wel  ?  (Yn  dyfod  yn  ol.) 

EMRYS  :  Yr  ydech  chi’n  cofio  beth  ddeydis  i 
wrthoch  chi  fis  neu  ddau  yn  ol, — a  be  ddywedsoch 
chitha  wrtha  inna.  Wel,  rydech  chi  wedi  bod  yn 

bur  ddieithr  i  mi  byth  er  h^mny— a  mae  hynny’n 
ddigon  naturiol.  Hwyrach  ych  bod  chi’n  synnu  fy 
mod  i’n  cymryd  yr  holl  gywilydd  sydd  wedi  disgyn 
ama  i  mor  ddidaro,  a  mod  i ’n  medru  cadw  nhempar 
hefo’ch  tad.  .  .  .  Wel,  mae  pob  angor  wedi 

gollwng  ond  un,  ond  mae  hwnnw’n  dal  hyd  yn  hyn. 
Y  chi  fedr  ddweyd,  a  neb  arall,  sut  y  mae  hi  i  fod. 

AGNES  :  Dydw  i  ddim  yn  ych  deall  chi,  Mr. 
Williams.  Mae’n  rhaid  imi  fynd, — mae  Pa-pa  ’n 
disgwyl. 

EMRYS  :  Ydech  chi’n  cofio  bethddeydis  i  wrthych 
chi’r  noson  cyn  i’r  plisman  ddwad  i’r  Sgellog  ? 

AGNES  :  Ydw. 

EMRYS  :  A’r  hyn  ddeydsoch  chitha  wrtha 
inna  ? 

AGNES  :  Ydw. 

EMRYS  :  Wel  ? 

AGNES  :  Mae  popeth  fel  yna  drosodd,  wrth  gwrs. 
Mi  ddylech  chi  wybod  hynny  .  .  .  {yn  cychwyn 

allan)  .  .  .  pan  aethoch  chi  i’r  carchar.  {Exit.) 

(Emrys  yn  eistedd  i  lawr  yn  sydyn.  Ann  yn 
dyfod  yn  ol.) 

ANN  :  Emrys  ! 

EMRYS  :  Wel  ? 

ANN  :  Dydech  chi  ddim  am  adael  i  hyn  wneud 
dim  gwahaniaeth  i  chi,  ydech  chi  ? 

EMRYS  (yn  taro’r  hwrdd)  :  Ydw  î  Os  ydyn  nhw 
am  y  ngyrru  i’r  cythraul  .  .  .  mi  ä  ! 

ANN  (yn  gafael  yn  ei  law)  :  Dydw  i  ddim  ond 
morwyn  ych  tad  a’ch  mam  .  .  .  merch  dynes 

feddw  .  .  .  wedi  fy  magu  ar  y  plwy  .  .  . 

ond  gwrandewch  air  genni  1 

EMRYS  :  Fedrwch  chi  ddeyd  wrtha  i  be  fedra  i 
neud  eto  I 

ANN  (yn  hetrusgar)  :  Na  fedra. 

EMRYS  :  Wel,  mi  fedra  i.  .  .  .  (Yn  myned 
allan.)  .  .  .  Ha,  ha  !  .  .  .  (Fw  glywed  y 
tu  allan.)  .  .  .  Ha,  ha  ! 

(Ann  yn  rhoi’i  phen  ar  y  hwrdd  ac  yn  wylo.) 


Y  DRYDEDD  ACT. 


[Ystafell  fwyta  gyffredin  y  tloty  yn  Nhre'rcaeray . 

Y  mae'r  miiriau  i  gyd  wedi  eii  gwyngalchu  ;  ar  y 
pared  pellaf,  y  mae  dwy  ffenestr  hollol  foel,  a  harrau 
trymion  ar  eu  traws.  Ar  y  llaw  chwith,  y  mae’r 
drws  sy'n  arwain  i  mewn  i  ystafelloedd  eraill  y  tloty, 
ac  ar  y  dde,  y  drws  sy’n  arwain  i’r  neuadd  nesaf 
allan.  Ychydig  yn  nés  i'r  ffenestri  na  chancl  yr 
ystafell,  y  mae  hwrdd  mawr  heh  un  gorchudd  arno, 
a’r  tu  ol  iddo,  ac  o’i  flaen,  fainc  cyn  foeled  aW  hwrdd. 

Y  mae’r  tân  ar  y  llaw  dde,  a  llyfr  neu  ddau  ar  yr 
astell  uwch  ei  hen.  Ar  y  chwith  i’r  hwrdd,  y  mae 
cadair  neu  ddwy  a  hwrdd  llai,  gyda  lliain  arno. 
Dim  arall  o  gwbl  yn  yr  ystafell. 

Y  Forwyn  yn  dyfod  i  mewn  i  osod  pethau  yn  eu 
lle  ar  gyfer  pryd. 

Y  Meistr^/w  dyfod  i  mewn  ar,  ei  hol  o’r  drws  arall. 
Dyn  buan,  awdurdodol.  Pe  buasai  wedi  ei  eni 
mewn  cylchoedd  uwch  mewn  cymdeithas,  huasai’n 
swyddog  ym  myddin  Prydain,  neu,  efallai,  yn  cadw 
ysgol  i  hlant  gwŷr  honheddig.  Gan  nad  oedd  ganddo 
ddim  uwch  dylanwad  o’i  blaid  na’i  fod  wedi  priodi 
morwyn  clarc  y  Gwarcheidwaid,  mae’n  debig  mai 

Meistr  y  Tloty  a  fydd  ar  hyd  ei  oes.  Nid  yw  ei 
swydd  wedi  gwella  dim  arno. 

Y  Meistr  yn  myned  ac  yn  rhoi  Beibl  mawr  ar  y 
bwrdd,  ac  yn  brysur  hefo'r  llyfr  cyfrifon.  Y  Forwyn 
yn  gorffen  ei  gwaith  ac  yn  myned  allan.  Cloch  yn 
canu.  Swn  traed.  Drws  y  llaw  dde  yn  agor,  a’r 
dynion  yn  dyfod  i  mewn  :  y  merched  wedyn  o  ddrws 
y  llaw  chwith,  ac  yn  cymryd  eu  lle  o  gwmpas  y 
bwrdd  yn  ddistaw — y  cwbl  mewn  dillad  wedi  eu 
golchi  ganwaith.  Yn  eu  plith,  Ann,  â’i  chefn  atom, 
â’i  llaw  dan  ei  phen.'\ 

MEISTR  {yn  taro’r  bwrdd  â’i  law)  :  Rwan,  reit 
ddistaw  a  rheolaidd  :  mae  ama  i  eisio  i  chi  gofìo 
fod  y  guardians  yn  dwad  yma  heddiw.  . 

TWM  HUWS  :  Pwy  ddeydsoch  chi,  syr  ? 

MEISTR  :  Y  guardians — y  bobol  sy’n  edrych 
ar  ych  hola  chi. 

TWM  HUWS  :  Wel,  wel  :  wyddwn  i  ddim  fod 
neb  yn  edrych  ar  yn  hola  ni,  yn  y  fan  yma — dyna 
newydd  i  mi.  Mwya  fo  dyn  byw,  mwya  wêl  o,  a 
mwya  glyw. 

MEISTR  :  Sut  rwyt  ti’n  meddwl  ych  bod  chi  i 
gyd  yn  cael  bwyd  ynte,  os  nad  oes  rhywun  i  edrych 
ar  ych  hola  chi  ? 

TWM  HUWS  :  Wel,  y  Llywodraeth,  debig  iawn, 
sy’n  i  anfon  o,  fel  y  manna  yn  yr  anialwch.  Mr. 

Gladstone  a  Mr.  Disraeli  sy’n  cofio  am  y  bobol 
anlwcus  weithia — acyn  gyrrubwyd  iniyma  .  .  . 

i’n  cosbi  ni. 

MEISTR  :  Cosbi  !  Cosbi  !  !  Beth  ydi  dy  feddwl 
di,  dwad  ? 

TWM  HUWS  :  Wel,  gneud  ini  fyw  yn  erbyn  jm 
hewyllys,  dyna’n  cosb  ni,  a’r  pechod  wnaethon  ni 
osdd  bod  yn  anlwcus.  O  ran  hynny,  dyna  ydi 
pechod  pawb,  ynte  Mistar  ?  Onibai  am  y  trethi  a’r 
arian  sy’n  yn  cadw  ni’n  fyw,  mi  fasen  ni  wedi 
marw  i  gyd  ers  blynyddoedd,  ond  fasan  ni,  bobol  ? 
.  .  .  Ond  chawn  ni  ddim.  .  .  .  Os  treiwch 

chi  farw,  mae  nhw’nych  gyrru  chi  i’r  jêl,  ac  wedyn 
i’r  workws — a  dyna  lle’r  ydyn  ni  wedi  marw  i’r  byd 
ag  i  ni’n  hunain.  .  .  .  “  Lle  mae  Twm  Huws 
druan  ?  ”  medda  rhywun.  .  .  .  “Yn  y 
workws,”  medda  pobol,  fel  tasa’n  nhw’n  sôn  am 
rywun  yn  uffem.  .  .  .  Does  na  ddim  ond  dau 
yn  gwbod  lle’r  ydyn  ni’n  iawn. 

UN  ARALL  O’R  TLODION  :  Pa  ddau  ? 

TWMHUWS:  Duw  .  .  .  a’rdiawl.  Felly 

y  bydda  i  yii  i  gweld  hi,  beth  bjmnag. 

MEISTR  :  O,  felly  wir.  Beth  wnaeth  i  ti  ddwad 
yma,  os  gwn  i,  Mr.  Athronydd  ? 

TWM  HUWS  :  O— drifftio  .  .  .  a  charedi- 
grwydd  pobol  barchus.  {Wrtho’i  hiin.)  Mi  fuo 
gen  i  wraig  a  thri  o  blant,  a  thŷ  a  gardd,  a  Mari  a 

Jane  Li2a  a  Twm  bach,  a  gwraig  a  thŷ  a  gardd 
.  .  .  do,  rywdro.  Lle  mae  nhw  heno  ?  Mistar, 

lle  mae  nhw  heno  ? 

MEISTR  :  le — lle  mae  nhw  heno  ?  da  y  gelli  di 
ofyn. 

TWM  HUWS  :  Mae’r  wraig  a’r  plant  .  .  . 

mewn  lle  na  chewch  chi  byth  fynd  yno,  mistar 
.  Chewch  chi  b^rth  weld  Twm  bach.  Mi 
werthodd  y  guardians  y  tŷ  a’r  ardd  a’r  mochyn  i 
dalu  costa’r  claddu  a  bil  y  doctor  .  .  .  a 

nghadw  inna  yn  fy  salwch  pan  gollis  i  fy  ngwaith. 
Caredigrwydd  pobol,  fel  y  deydis  i,  gyrrodd  fi  yma. 
Fedra  pobol  grefyddol,  garedig  y  pentre  ddim  diodda 
gweld  hen  ddyn  afiach,  hanner  call,  oedd  wedi  bod 
yn  rhywun  parchus  rywdro,  yn  dihoeni  o  flaen  i 
llygaid  nhw  .  .  .  a  mi  ddarun  y  ngyrru  i  i’r 

workws.  .  .  .  Roedd  i  clonna  nhw’n  rhy 

garedig  i  feddwl  i  ddal  o  yn  y  pentre  o  flaen  i  golwg 
bob  dydd.  .  .  .  A  mi  bwriwyd  fi  i’r  môr  o 

ango  hwnnw  sy’r  tu  ol  i  eneidia  pobol  barchus 

.  .  sef  y  workws. 

IMEISTR  :  Siarad  ti’n  fwy  parchus,  ac  yn 
debycach  i  Gristion,  y  ngwas  i,  neu  mi  gei  di  fod 
heb  dy  faco  am  wythnos.  .  .  . 

TWM  HUWS  :  O’r  gora,  syr  .  .  .  dim 

ods.  Rydw  i’n  gorfod  gneud  heb  lawer  o  betha,  a 
mi  wna  heb  hwnnw  hefyd  gydag  amynedd.  (Wrtho'i 
hun.)  Mi  fydda  Jane  Liza  yn  dwad  ag  owns  o  faco 

neis  imi  o’r  dre  ystalwm  .  .  .  a  Twm  bach 

yn  i  ddwyn  o  o’r  papur.  .  .  .  Wel,  wel,  mae 

petha  wedi  newid,  ond  ydyn  nhw  ? 

(Drws  o'r  neuadd  yn  agoryd,  a’r  Porthor  yn 
ymddangos.) 

PORTHOR  :  Casual,  syr,  wrth  y  drws. 

MEISTR  :  O,  Cymro  ynte  Sais  ? 

PORTHOR  :  Cymro,  syr. 

MEISTR  :  Wyt  ti  wedi  i  holi  o  ?  Ydi  o’n  lân,  a 
sobor  ? 

PORTHOR  :  W’el,  mae  o’n  eitha  sobor,  ond  wn 
i  ddim  beth  am  i  lân  o  .  .  .  ond  does  fawr  air 

i  gael  gynno  fo  .  .  .  un  anodd  i  drin,  mi 

dyffeia  i  o,  syr. 

MEISTR  :  Hitia  befo,  mi  trinia  i  o.  Ydi  o’n 
dallt  be  raid  iddo  fod  neud  cyn  mynd  odd  ma  ? 

PORTHOR  :  Ydi,  syr. 

MEISTR  :  Rho  fo  yn  y  Casual  Ward  nes  ca  i 
ddwad  i  weld  o  .  .  .  nage,  aros  ! — tyrd  â  fo 

yma,  iddo  fo  gael  bwyd  gynta. 

(PoRTHOR  yn  myned  allan.) 

TWM  HUWS  (wrth  un  arall  o’r  tlodion)  :  Fyddan 
nhw’n  golchi  rhai’n  dwad  yma  fel  h^m  am  noson, 
dwad  ? 

UN  ARALL  O’R  TLODION  :  Byddan,  debig 
iawn — ^a  golchfa  iawn  fyddan  nhw’n  gael  hefyd. 
Y  tro  cynta  y  dois  i  yma,  fel  casual  y  dois  i  .  .  . 

a  wedyn,  mi  ddrifftis  fel  titha. 

TWM  HUWS  :  Mi  fasa  rhywun  meddwl  i  bod 
nhw,  y  bobol  fawr, — y  guardians — yn  lân  ofnatsan 
wrth  i  gweld  nhw  mor  byrticlar  hefo  ni. 

UN  ARALL  O’R  TLODION  :  Dydyn  nhw  ddim, 
ar  fend  i — ddim  chwarter  c^m  laned  a  gweithiwr. 
.  .  .  Mi  wn  i  am  be  rydw  i’n  siarad.  Ond  fel 

yna  mae  hi  o  hyd  .  .  .  petha  i’w  gwthio  ar 

y  bobol  dlodion  ydi’r  rhinwedda  mawr  i  gyd — 
glendid  a  dirwest  a  phetha  felly. 

( Y  PoRTHOR  yn  agor  y  drws,  ac  Emrys  yn  dyfod 
i  mewn.  Mae  ei  farf  wedi  hanner  tyfu,  a’i  ddillad 
yn  gareiau  amdano.  Nid  yw'n  edrych  iW  dde  nag 
i’r  aswy,  ond  yn  cerdded  ymlaen  â'i  lygaid  i  lawr,  a 
phawh  ond  Ann  yn  codi’u  golwg  i  edrych  arno.) 

MEISTR  [yn  agor  ei  lyfr)  :  Wel,  beth  ydi  d’enw 
di  ? 

EMRYS  :  Emrys  Williams. 

MEISTR  :  Ymha  blwy  y  cest  ti  d’eni  ? 

EMRYS  :  Llanfesach. 

MEISTR  :  Beth  sy  amat  ti  eisio  yma  ? 

EMRYS  {yn  edrych  i  fyny’n  sydyn)  :  O  .  .  . 

suite  of  rooms,  a  brecwast  yn  y  gwely,  a  galw  ama 
i  y  dydd  ar  ol  fory.  Faint  o  bris  fyddwch  chi’n 
godi  ?  .  .  .  o  dim  ods,  dim  ods  î 

MEISTR  :  O  !  rwyt  ti’n  meddwl  dy  hunan  yn 
ddoniol  ofnatsan,  ond  wyt  ti  ?  Mi  gei  di  weld  faint 
fydd  y  pris  eto.  O  ble  doist  ti  ? 

EMRYS  :  O  Drefeglwys  .  .  .  o’r  Royal 

Hotel  yno.  ► 

MEISTR  :  Felly, — y  jêl  neu’r  tloty.  Lle  rwyt 
ti’n  mynd  fory  ? 

EMRYS  :  I’r  cythraul. 

MEISTR  :  Eh  ? 

EMRYS  :  I’r  cythraul  .  .  .  rydw  i  ar  y 

ffordd  ers  talwm  .  .  .  ond  heb  gyrraedd  eto’n 

llwyr,  ond  .  .  . 

“  ’Rwy’n  gweld  y  bryniau  pell 
Yn  araf  agoshau.’’ 

Mae  pen  y  daith  yn  ymyl. 

MEISTR  :  Taw,  neu  mi  rhoi  di  ar  fara  a  dẁr — 
y  ffẃl  anystyriol  iti.  Eistedd  yn  y  fan  yna,  a 
bwyta,  .  .  .  a  phaid  ti  a  gadael  (marcato) 

.  .  .  imi  .  .  .  glywed  .  .  .  dim 

.  o  .  .  .  .  dy  sŵn  di. 

( Y  Meistr  yn  myned  allan.  Y  Forwyn  yn  dyfod 
i  mewn,  ac  yn  rhoi  bwyd  o  flaen  Emrys.) 

TWM  HUWS  [wrth  Emrys)  :  Rydech  chi  wedi 
dwad  i  le  da,  ar  fengoch  i.  .  .  .  Rhag  ofn  na 

wyddoch  chi  ddim  .  .  .  potes  ydi  hwnna. 

Mae  nhw’n  berwi’r  un  ceiliog  bob  nos  i  neud  o  ers 
pan  ydw  i  yma — ers  pedair  blynedd  .  .  .  a 

phedwar  ugain  .  .  .  a  chant  ! 

EMRYS  (yn  edrychyn  graffarno,  acyn  amneidio)  : 
O,  mi  fum  i  ar  i  salach  o.  Rydw  i  wedi  bod  yn 
bwyta  shilly. 

E 

TWM  HUWS  :  Wel,  wel,  frawd  bach  I  Rydech 
chitha  yn  un  o’r  rhai  anlwcus  felly.  Lle  buoch  chi 
yn  y  jêl,  mor  hy  a  gofyn  ? 

EMRYS  :  Yma — yn  Nhre’rcaerau. 

TWM  HUWS  :  Dwgyd  ? 

EMRYS  :  Nage. 

TWM  HUWS  :  Curo  plisman  ? 

EMRYS  :  Nage — breuddwydio  .  .  .  proff- 

wydo  .  .  .  a  thorri’r  tresi,  bwrw’r  cylchau. 

.  .  .  Fedra  i  ddim  bwyta  hwn  .  .  .  a  chês 

i  ddim  tamaid  er  y  bore. 

TWMHUWS  :  Druan  ohonoch  chi  !  (Ynsihrwd 
yn  ddistaw.)  Mae  gen  i  damaid  o  gig  yn  y  mhoced 
.  .  .  cymrwch  o,  cymrwch  o. 

EMRYS  :  Diolch,  frawd  bach.  Rydech  chi  wedi 
methu  cyrraedd  pen  ych  siwmai,  mi  wela. 

TWM  HUWS  :  Pen  y  siwrna  ? 

EMRYS  :  le  .  .  .  y  cythraul.  Dyna  lle’r 

ydw  i’n  mynd.  Rydw  i  bron  wedi  cyrraedd. 

TWM  HUWS  :  Rydw  i  yn  deall.  .  .  .  Beth 

ydi’ch  amcan  chi  ? 

EMRYS  :  Mae  ama  i  eisio  cledu  f’hunan  ddigon 
.  .  .  (yn  codi  ar  ei  draed)  .  .  .  i  ladd  dau 

neu  dri  o  ddynion  .  .  .  i  gyrm  nhw — (yn 
pwyntio  i'r  llawr) — i  lawr  o  mlaen.  Mi  fyddai’n 
fodlon  wedyn. 

TWM  HUWS  :  Pwy  sy  amoch  chi  eisio’i  ladd 
frawd  ? 

EMRYS  {yn  tynnu  papur  &i  logell)  :  Dyma  nhw 
— rydw  i  wedi  sgrifennu  ’i  henwa  nhw  rhag  imi 
anghofio.  William  Prichard,  London  House,  Llan- 
fesach,  merchant  tailor  ;  Thomas  Humphreys, 
Llanfesach,  schoolmaster  ;  John  Yaughan,  yr 
Hafod,  Llanddyfi,  gentleman  farmer  ;  David  Davies 
«  •  • 

UN  ARALL  O’R  TLODION  :  Hist  !  Hist  ! 
Dyma’r  guardians  yn  dwad. 

( Y  drws  ar  y  chwith  yn  agor.  W illiam  Prichard 
a  Mr.  Yaughan  yn  dyfod  i  mewn  gyda'r  Meistr.) 

MEISTR  :  le,  foneddigion, — dyma  nhw’r  teulu — 
y  nheulu  i  fydda  i  yn  i  galw  nhw.  {Wrth  y  tlodion.) 
Hitiwch  befo,  hoys  bach  .  .  .  ewch  chi’n 
mlaen  hefo’ch  bwyd. 

WILLIAM  PRICHARD  :  O  !  dyma  nhw’r  bobol 
sy’n  codi’r  trethi  i  fyny,  ^mte  ?  Eh  ?  Braster  y 
wlad  iddyn  nhw  ;  mi  dyffeia  nhw,  eh  ? 

YAUGHAN  {wrth  y  Meistr  a’r  Matron,  sy’n 
eistedd  gyda’r  merched)  :  Gellwch  chi  fynd  allan 
rwan,  a’n  gadael  ni  yma  i  holi  tipin  ar  y  bobol  yma. 
(Y  ddau  yn  myned  allan.)  Sut  na  fasan  nhw  yn 
gneud  rhywbeth  ?  Tybed  y  byddan  nhw’n  cael 
byd  da  fel  hyn  bob  amser  ?  .  .  .  Byth  o’r  fan 
yma,  William  Prichard,  mae  hi’n  talu’n  well  i  fod 
yn  y  workws  nag  yn  byw  yn  onest.  {Yn  cerdded  o 
gwmpas  acyn  dyfod  at  Émrys.)  Sut  na  fasan  nhw  yn 

golchi  un  fel  ?  (Yw  gafael  yng  nghudyn  ei 
wallt  ac  yn  ei  godi.  Emrys  yn  codi'n  sydyn,  ac 
yn  cilio  oddiwrthynt  gan  sylhin  graff.) 

EMRYS  :  Ho  !  .  .  .  Hylo  !  Dyma’r  diwedd 

yn  gynt  nag  y  disgwyliais  i.  Rydw  i  wedi  bod  yn 
chwilio  amdano’ch  chi’ch  dau  ers  tro, — o  do  ! — 
a  dyma  ngyrfa  i  ar  ben.  Hen  frawd — {yn  curo 
Twm  Huws  ar  ei  gefn) — mi  a  ymdrechais  ymdrech 
deg  .  .  .  mi  a  redais  .  .  .  a  dyma  fi 
.  .  .  (Yn  eistedd  i  lawr  â’i  law  ar  ei  wyneb.) 

WILLIAM  PRICHARD  (yn  cilio  yn  ofnus  y  tu 
ol  i  Mr.  Yaughan)  :  Eh  ?  Pwy  ydi  hwn,  eh  ? 
Rydw  i  wedi  i  weld  o’r  blaen  yn  rhywle,  eh  ? 

YAUGHAN  (yn  pwyntio  at  Emrys)  :  Ewch  â’r 
dyn  yna  allan  ;  mae  o’n  wallco.  Pwy  ydi  o  ? 

EMRYS  (yn  codi’n  sydyn,  ac  yn  cerdded  at  y  drws, 
ac  yn  ei  gloi  :  yna’n  cloi’r  drws  arall  :  wedyn  yn 
tynnu  pistol  allan)  :  Eisteddwch  i  lawr. 

WILLIAM  PRICHARD  :  Beth  ydi’r  mater, 
syr  ?  Wneis  i  erioed  ddim  i  chi,  ŵr  da. 

EMRYS  (yn  darllen  *  o’r  papur)  :  William 
Prichard,  London  House,  Llanfesach,  merchant 
tailor  ;  John  Yaughan,  yr  Hafod,  Llanddjrfi,  gentle- 
man  farmer.  .  .  .  le,  dyma  nhw.  .  .  . 

WILLIAM  PRICHARD  :  Pwy  ydi  o  ?  (Yn 

dechreu  llefain.) 

EMRYS  :  William  Prichard  a  John  Yaughan, 
edrychwch  myw  fy  llygaid  i. 

ANN  {yn  rhuthro  o’r  gongl,  ac  Emrys  am  funud 
yn  rhoi’i  law  i  lawr,  ac  yn  edrych  yn  syn  arni)  : 

Emrys  ! 

EMRYS  :  Ann  ! 

ANN  :  O  Emrys,  beth  ydech  chi’n  neud  ? 
EMRYS  :  Sefwch  yn  y  fan  yna  .  .  .  mi 

ga  i  siarad  hefo  chi  eto. 

ANN  (yn  dyfod  ató)  :  Emrys  ! 

EMRYS  iyn  awdurdodol)  :  Eisteddwch  i  lawr, 
fel  rydw  i’n  deyd  wrthoch  chi.  {Wrth  y  tlodion.) 
Ewch  i’r  gongol  yna  i  gyd  :  wna  i  ddim  i  chi, 
druain  bach.  (Y  tlodion  i  gyd  yn  myned  i’r  gongl 
mewn  dychryn.)  Yn  awr,  dyma  fi.  William 
Prichard,  ydech  chi’n  fy  nghofio  i  ? 

WILLIAM  PRICHARD  :  Ydw,  .  .  .  syr. 

Mr.  Emrys  Williams. 

EMRYS  :  A  chitha,  Mr.  Yaughan  ? 

YAUGHAN  :  Ydw — rydw  inna  yn  ych  adnabod 
chi  rwan. 

EMRYS  :  Wel,  y  fi  ydi’r  bamwr  heno,  a  chitha 
ydi’r  carcharorion.  Sefwch  i  fyny  yna. 

(WiLLiAM  Prichard  a  JoHN  Yaughan  yn  sefyll 
i  fyny.) 

EMRYS  (yn  eistedd  i  lawr  y  tu  ol  i’r  bwrdd)  : 
Dacw’r  jury,  y  tlodion  acw.  .  .  .  Yn  awr, 

William  Prichard,  rydech  chi  dan  y  cyhuddiad  o 
fod  o  wirfodd  calon  wedi  difetha  fy  mywyd  i — 
wedi  fy  lladd  i.  Beth  ydi’ch  amddiffjmiad  chi. 
Atebwch  ar  unwaith. 

WILLIAM  PRICHARD  (yn  crynu)  :  Eh  ?  ... 

Eh  ?  .  .  .  Dim  ond  dyletswydd. 

EMRYS  (yn  codi’r  pistol)  :  Y  gwir  .  .  . 

neu  .  .  . 

WILLIAM  PRICHARD  :  Arhoswch,  syr.  I 
gyfadde’r  gwir  i  chi,  syr — cenfigen  oedd  gen  i  atoch 
chi,  os  oes  amoch  chi  eisio’r  gwir. 

EMRYS  (yn  synnu)  :  Eh  ?  Beth  ddywedsoch 
chi  ? 

WILLIAM  PRICHARD  :  Cenfigen. 

EMRYS  :  Pam  ?  Beth  oedd  yr  achos  ? 

WILLIAM  PRICHARD  :  Wel,  syr  .  .  .  (yn 

mwmian  .  .  .  ) 

EMRYS  :  Siaradwch  yn  uwch. 

WILLIAM  PRICHARD  :  Mi  wyddoch  ych  bod 
chi  wedi  curo  John  ymhob  peth,  ag  yr  oeddwn  i 
wedi  crafu  a  ch^mhilo  pob  dima  i  wneud  gẃr 
bonheddig  o  John,  .  ,  .  ac  yr  oeddwn  i  wedi 

methu. 

EMRYS  (yn  rhoi'r  pistol  i  lawr)  :  O  !  rydw 
i’n  gweld.  Lle  mae  John  ? 

WILLIAM  PRICHARD  :  Mae  o  wedi  priodi. 

EMRYS  :  Lle  mae  o  ?  Beth  mae  o’n  wneud  ? 

70 


BEDDAU’R  PROFFWYDI 


WILLIAM  PRICHARD  [yn  torri  ì  wylo)  :  Dim 
syr, — dim  ond  gwario  pcb  dima  yn  y  Red  Lion. 
Mae  gynno  fo  bedwar  o  blant,  a  fìnna’n  gorfod  i 
cadw  nhw  i  gyd — mae’r  dafam  yn  mjmd  â  phob 
dima  mae  o’n  ennill  .  .  .  Rydw  i  wedi  gwario’r 

cwbwl  hefo  fo,  ac  wedi  f’ysigo  am  byth.  Mi  fum 
i’n  gobeithio  .  .  . 

EMRYS  :  O  !  mi  fuoch  chitha’n  gobeithio, 
felly.  [Yn  ysgrifennu  rhywbeth  ar  hapur.)  Rhaid 
imi  gofio  hyn.  Gobeithio  beth  ? 

WILLIAM  PRICHARD  :  Y  basa  John  yn  gredud 
imi  ac  i’r  wlad — ond  m.ae  o’n  sotyn  diobaith. 

EMRYS:  Diobaith  .  .  . 

TWM  HUWS  :  Beddau’r  blys  1 

EMRYS  :  Cibroth-Hatafah — beddau’rblys.  Mae’r 
wlad  yma’n  llawn  o  feddau,  William  Prichard, 
— beddau’r  proffwydi.  .  .  , 

WILLIAM  PRICHARD  :  A  chyfyd  o  byth,  syr, 
byth. 

EMRYS  :  Yn  awr — ar  eich  llw — codwch  ych 
llaw — ar  ych  11  w  o  flaen  Duw — nid  Duw’r  sêt  fawr 
ond  y  Duw  hwnnw  sy’n  edrych  ar  ol  y  rhain.  (Yn 
pwyntio  at  y  tlodion.)  Cenfigen  ynteu  dyletswydd 
a’ch  cymhellodd  chi  i  fy  niarddel  i  ? 

WILLIAM  PRICHARD  :  Rydw  i’n  syrthio  ar 
fy  mai  o  flaen  Duw — cenfigen,  a  dim  arall. 

(Emrys  ai  ddwylo  ar  ei  wyneb,  a’i  ben  ar  y 
bwrdd.  Curo  mawr  wrth  y  drws.  Emrys  yn  neidio 
i  fyny,  ac  yn  troi’r  ỳistol  at  John  Yaughan.) 

EMRYS  :  Ewch  at  y  drws  ;  agorwch  ;  a 
dy  wedwch  wrthyn  nhw  am  fynd  i  ffwrdd  a’n  gadael 
ni’n  llonydd.  Dywedwch  gelwydd  i’w  twyllo  yn 
ych  dull  digymar  ych  hun.  Cofiwch  .  .  .  mae 

angeu  yn  ych  ymyl. 

(JoHN  Yaughan  yn  agor  y  drws  yn  gilagored.) 

ỲAUGHAN  :  Hym  !  Gadewch  ini  am  funud 
yma,  Mr.  Parry,  .  .  .  mi  fasen  ni  .  .  . 

hy  .  .  . 

EMRYS  :  Yn  hoffi  cael  llonydd. 

YAUGHAN  :  Yn  hoffi  cael  llonydd. 

EMRYS  :  Am  ryw  chwarter  awr. 

YAUGHAN  :  Am  ryw  chwarter  awr. 

EMRYS  :  I  holi  tipin  ar  y  bobol  yma. 

YAUGHAN  :  I  holi  tipin  ar  y  bobol  yma. 

EMRYS  :  Ag  i  weinyddu  bam.  (Gyda 
phwyslais.) 

YAUGHAN  :  Ag  i  weinyddu  bam. 

MEISTR  :  O  1  popeth  yn  iawn,  Mr.  Yaughan. 
Methu  deall  yr  oedden  ni  pam  roedd  y  drws  wedi’i 
gloi. 

EMRYS  :  Caewch  y  drws.  (John  Yaughan 
ei  gau.)  Clowch  o.  (John  Yaughan  yn  ei  gloi.) 
Safwch  wrth  y  bar,  ych  dau.  (Wrth  y  tlodion.) 
Foneddigion  a  boneddigesau,  y  mae’r  cyhuddedig 

William  Prichard,  yn  pledio  cenfigen  yn  esgus. 
Oes  yma  rywun  i  ddweyd  gair  o’i  blaid,  neu  i’w 
erbyn  ? 

(Ann  yn  dyfod  ymlaen.) 

EMRYS  :  Ych  enw  ? 

ANN  :  Ann. 

EMRYS  :  Gwaith  ? 

ANN  :  Dim — yn  y  tloty. 

EMRYS  :  Dywedwch  ar  f’ol  i.  “  Rwy’n  mynd 
i  ddweyd  y  gwir,  yr  holl  wir,  a  dim  ond  y  gwir.” 

ANN  :  Rwy’n  mynd  i  ddweyd  y  gwir,  yr  holl 
wir,  a  dim  ond  y  gwir.  .  .  .  Roeddwn  i’n 
nabod  i  dad  o  .  .  .  bu  farw’n  hen  ŵr.  Dyna 

oedd  mainspring  i  fywyd  ynta,  cenfigen.  Roedd 
o’n  ddyn  caredig  at  bawb,  ond  at  bobcl  oedd  yn 
uwch  neu’n  well  nag  o  .  .  .  Chafodd  William 

Prichard  ddysgu  dim  arall  erioed.  Y  nefoedd  fawr, 
Emrys,  dydech  chi  ddim  yn  deall  ?  Chwythodd 
yr  un  chwa  o’r  awelon  iachus  ar  enaid  William 
Prichard  erioed,  i  yrru’r  cymylau  i  ffwrdd.  Doedd 
o’r  un  o’r  etholedigion  .  .  .  un  o’r  rhai 
hynny  sy’n  eistedd  yng  nglyn  cysgod  angeu,  heb 
weld  y  gola  mawr.  .  .  .  Ddaeth  yr  efengyl 

erioed  i  wlad  o  .  .  . 

EMRYS  :  Ann,  ewch  i’ch  lle  .  .  .  diolch 

i  chi.  Doeddwn  i  mo’ch  nabod  chi  o’r  blaen,  mi 

wela  ;  rydech  chi  wedi  cael  mwy  o  ysgol  na  mi. 
William  Prichard,  ewch  acw  .  .  .  at  y  tlodion 

ereill  ! 

(WiLLiAM  Prichard  yn  myned  i'r  gongl  at  y 
tlodion.) 

EMRYS  :  Yn  awr,  John  Yaughan,  beth  oedd 
ych  rhan  chi  y  ngwarth  i  ? 

YAUGHAN  :  Doedd  gen  i  ran  yn  y  byd  1 

EMRYS  :  O’r  gore.  (Yn  codi'r  pistol.) 

YAUGHAN  :  Arhoswch,  Mr.  Williams.  Mi 
ddeyda  i. 

EMRYS  :  le — mae’n  well  i  chi. 

YAUGHAN  :  Y  sgweier  wnaeth  imi  fynd  at  y 
blaenoriaid  yn  Siloh,  i’ch  cael  chi  o’r  seiat.  .  .  . 

EMRYS  :  le,  ond  doedd  amoch  chi  ddim  eisio 
hynny’ch  hun  ? 

YAUGHAN  :  Nag  oedd,  ar  fy  ngwir. 

EMRYS  :  O  :  snobbery,  taeogrwydd,  gwaseidd- 
dra  at  y  sgweier  oedd  yn  ych  cymell  chi  felly  ? 

YAUGHAN  :  Nage,  nid  hynny  chwaith.  .  .  . 

Roedd  y  sgweier  wedi  rhoi  pedwar  cant  o  bunnau’n 
fenthig  i  mi.  .  .  . 

EMRYS  :  Oho  ! — pedwar  cant  .  .  .  i  beth  ? 

YAUGHAN  :  I  dalu’r  diffìg  yn  y  nghyfrifon  i  fel 
trysorydd  y  Clwb  .  .  .  yr  oeddwn  i  wedi 

gwario  arian  nad  oedd  yn  perthyn  i  mi. 

EMRYS  :  Ann  !  sefwch  yma.  (Ann  yn  dyfod 
ymlaen.)  Ydi  h^m  yn  wir  ? 

ANN  :  Ydi.  Mi  glywis  y  mam  dweyd  lawer 
gwaith.  Yr  oedd  y  sgweier  wedi  gwneud  Mr. 
Yaughan  yn  gi  bach  iddo,  i  wneud  popeth, — i  redeg 
ag  i  gario,  i  gyfarth  ag  i  frathu.  Chafodddynoliaeth 
John  Yaughan  ddim  cyfle  i  dyfu — roedd  hi  wedi  i 
chrybachu  o’i  ienctid. 

EMRYS  :  Ho  1  felly  wir.  .  .  .  Wel,  John 

Yaughan,  steddwch  ar  lawr  wrth  draed  yr  hen  ẃr 
acw.  (JoHN  Yaughan  yn  eistedd.)  Rydw  i’n 
deall  yn  awr  am  y  tro  cynta, — druan  ohonoch 
chi’ch  dau.  Rydech  chi  wedi  colli  llyw  ych  llong, 
ag  yr  ydech  chi  ar  drugaredd  yr  un  gwynt  a’m 
chwythodd  inna  ar  y  creigia.  Doedd  gynnoch  chi 
ddim  help,  debig, — ysbryd  gwenwyn  o  uffem  yn 
gyrm  un,  canlyniadau  hen  bechod  yn  gyrm’r  llall. 
Codwch  ych  dau,  a  dowch  allan  yma.  {Y  ddan 
yn  dyfod  ymlaen.)  Rydw  i’n  madda  i  chi  .  .  . 

o,  na  1  nid  amy  mod  i’n  faddeugar,  chwaith  .  .  . 

ond  rydw  i’n  deall  ac  yn  tosturio  wrthoch  chi’ch 
dau  .  .  .  ond  mae  arna  i  ofn  nag  oes  dim 

workws  i  rai  fel  chi.  .  .  .  Ewch  mewn 

heddwch.  Rydw  i’n  gofyn  un  peth  fel  addewid 
gynnoch  chi  cyn  ych  gollwng  chi  .  .  .  . 

peidio  gyrm’r  plisman  na  neb  arall  ar  f’ol 
am  chwarter  awr  .  .  .  mae  ama  i 

eisio  hynny  o  amser  i  ail-wneud  y  byd  .  .  .  a 

mi  fyddai’n  barod  wedyn. 

WILLIAM  PRICHARD  :  Rydw  i’n  addo,  machgen 
i  .  .  .  mae’r  gwenwyn  oedd  gen  i  atoch  chi 

wedi  darfod  .  .  . 

JOHN  YAUGHAN  :  A  finnau  hefyd  .  .  . 

{Pawh  yn  myned  allan  yn  araf.  Twm  Huws  yn 
aros  ar  ol  eiliad,  ac  wrth  basio  yn  troi  ato.) 

TWM  HUWS  :  Mi  gollis  wraig  a  phlant,  a  thŷ 
a  gardd,  a  dyma  fi  yn  y  workws,  .  .  .  ond 

chollis  i  mo  f’enaid,  y  machgen  i.  Pa  leshad  i 
dd\Ti  os  deall  ef  bopeth  .  .  .  a  cholli  i  enaid 

ei  hun  ? 

EMRYS  :  Beth  ydi’ch  meddwl  chi,  frawd  ? 

TWM  HUWS  :  Cymrwch  ofal  .  .  .  bydd- 
wch  yn  gapten  ar  ych  llong,  beth  byiinag  .  .  . 

pa  un  bynnag  ai  yn  y  porthladd  ai  yn  nannedd  y 
storm  y  bo  .  .  .  ydech  chi’n  deall  ? 

EMRYS  :  Ydw — rydw  i  yn  deall  .  .  .  ond 

dydi’r  llongddim  yn  werth  i  chadw  .  .  .  mae’r 
llygod  mawr  wedi  gadael  hi  i  gyd. 

(Emrys  yn  cerdded  o  gwmpas,  yn  gafael  yn  y 
pistol,  ac  yn  ei  roi  wrth  ei  ben  :  yn  ei  dafiu  i  lawr, 
ac  yn  ei  godi  drachefn.  Drws  yn  agor.  Ann  yn 
rhuthro  i  mewn,  ac  yn  taro’r  pistol  i  lawr.) 

ANN  :  Emrys  !  Eisteddwch  i  lawr, — a  deydwch 
ych  hanes  .  .  .  deydwch  y  breuddwyd,  ag 

hwyrach  y  medra  i  i  esbonio  fo  i  chi.  .  .  .  Os 

mynnwch  chi  farw  yn  y  diwedd,  mi  fydda  i  farw 
hefo  chi. 

EMRYS  :  Ann,  dydw  i  ddim  yn  ych  deall  chi’n 
iawn  .  .  .  mi  ddylwn  fod  wedi  treio  nghynt, 

ac  hwyrach  y  buasai  hi’n  well  ama  i.  Beth  sydd 
arnoch  chi  eisio  hefo  mi  ? 

ANN  :  Codi  a  byw  ! 

EMRYS  :  Codi  a  by  w  !  Codi  a  by  w  !  Wyddoch 
chi  fy  hanes  i  yn  ystod  y  pedair  blynedd  dwytha  ? 
Wel,  mi  ddeyda  i  wrthoch  chi.  Mi  eis  i’r  jêl 
ddiniwed,  fel  y  gwyddoch  chi — ac  wedi  dwad  allan 
mi  gollis  y  mharch.  Mi  bwriwyd  fi  o’r  seiat,  a 
dydw  i  ddim  yn  ddigon  o  ffẃl  nag  ydw  i’n  gwbod  be 
di  hynny.  Doeddwn  i  ddim  yn  mynd  i  aros  ar 
dmgaredd  fy  nhad  a  mam,  a’u  tynnu  nhw  i’r  llaid 
ar  f’ol,  .  .  .  a  mi  benderfynis  fynd  i  Canada 

i  fod  o  olwg  Cymm  a  Chymraeg,  a  chapel  a  sgweier 
am  byth.  Doedd  gen  i  ddim  arian  .  .  .  ag  er 

mwyn  talu’r  passage,  mi  ddygis  ddeg-punt  o  dŷ  yn 
sir  Gaer — ty  sgweir  fel  yn  sgweier  ni, — a  doedd 
hynny  yn  ddim  ar  y  nghydwybod  i  .  .  .  mi 

wyddwn  y  mod  i’n  gwneud  gwasanaeth  i’r  wlad 
drwy’i  dwyn  nhw.  Ond  mi  daliwyd  fi  ym  Montreal, 
ag  mi  ddois  yn  ol  yma  .  .  .  am  ddeunaw  mis  o 

lafur  caled  yng  ngharchar  Caer.  Wel,  dyma  fi, 
Ann,  cyfaill  lladron  a  phuteiniaid,  jail-bird,  dyn 

wedi^  by w  yn  y  baw  I  Ann,  rydech  chi’n  ddigon 
call  i  wybod  nag  oes  dim  esboniad  arall  ar  y  mater 
,  .  .  dyma’r  unig  ffordd.  {Yn  codi'r  pistol  i 

fyny.) 

ANN  :  le,  dyma’r  unig  ffordd  .  .  .  (yn 

cipio’r  pistol)  .  .  .  ond  y  fi’n  gynta. 

EMRYS  :  Na,  na,  Annannwyl,  .  .  .  gadewch 

i  mi  glywed  rhywbeth  mwy  gynnoch  chwi.  Pam 
rydech  chi’n  poeni  cymint  o  fy  achos  i  ? 

ANN  :  Wel,  waeth  i  mi  ddeyd  bellach  .  .  . 

rydech  chi’n  ddall  iawn.  Faint  o  bobol,  meddwch 
chi,  sy’n  dal  i  ymddiried  ynoch  chi  ? 

EMRYS  :  A  !  dyna  hi  1  Faint  ?  .  .  .  Debig 

gen  i  fod  fy  nhad  a  mam  yn  dal  i  ngharu  i  o  hyd 
,  .  .  druain  ohonyn  nhw  .  .  .  ond 
ymddiried  ?  Nag  oes  neb. 

ANN  :  Oes. 

EMRYS  :  Nag  oes. 

ANN  :  Oes,  un. 

EMRYS  :  Pwy  ydi  o  ? 

ANN  :  Y  fi— dae  waeth  am  hynny.  Ond  dydw 
i  fawr  credud  i  neb.  Mae  rhyw  ginc  yna  i  ;  rhyw 
dro  yn  y  natur  i.  Mi  roes  marw  mam  a’ch  anffawd 
chitha  rywbeth  yn  y  nghalon  i,  sydd  wedi  ngyrru 
i  yma  ac  acw  ar  draws  y  cefnfor,  .  .  .  ond 

mae  un  peth  wedi  aros. 

EMRYS  :  Beth  ydi  hwnnw  ? 

ANN  :  Wel,  rydw  i’n  ddigon  digwilidd  i  ddeyd 
.  .  .  y  nghariad  i  atoch  chi,  Emrys.  Dydi 

hwnnw  ddim  llai  na’r  diwrnod  pan  ddaethoch  chi 
adre  o’r  coleg,  hefoch  cenhadaeth  fawr  i  werin 
Cymru  .  .  .  na,  mae  o’n  fwy  ! 

EMRYS  (yn  gafael  yn  ei  llaw)  :  Druan  ohonoch 

chi,  Ann  !  Dydech  chi  ddim  yn  gwbod  beth  fum 

i  yn  i  wneud.  .  .  .  Gai  ddeyd  wrthoch  chi  ? 

_  « 

ANN  :  Na — doesdim  eisio,  a  waeth  gen  i  chwaith. 

(Emrys  yn  cerdded  o  gwmpas.) 

EMRYS  :  Wel,  beth  fydda  ora  i  wneud  ?  (Yn 

gafael  yn  y  pistol.) 

'»  ANN  :  Treio  un  fordaith  ar  yr  hen  gefnfor  eto. 

EMRYS  :  Sut  y  medrwn  i  ? 

ANN  :  Gyda’n  gilydd — mi  ddoi  i  hefoch  chi,  os 
,  ca  i. 

EMRYS  :  Glywsoch  chi  fì’n  deyd  i’r  lle  rydw  i’n 
mynd  ? 

ANN  :  Do — i’r  cythraul.  Mi  ddoi  hefoch  chi. 
EMRYS  :  Dyna  hi  eto — rydech  chi — a  finna 
hefyd — yn  methu.  Rydw  i’n  failure  ymhob  peth. 
Rydw.  i  wedi  methu  mynd  i’r  nefoedd  ers  tro  .  .  . 

mi  gwelsoch  fi’n  methu  mynd  i’r  C3d:hraul  gynna 
.  .  .  pan  faddeuais  i  William  Prichard  a  Mr. 

Yaughan.  Fedrai  neud  dim.  .  .  .  Mae  Duw 

a’r  cythraul  wedi  ngwrthod  i. 

ANN  :  Ddaru  chi  erioed  feddwl  mai  wedi  bod  yn 
cerdded  y  gors  gyntaf — Cors  Anobaith — ^yn  nhaith 
y  pererin  yr  ydech  chi  yn  ystod  y  pedair  blynedd 
yma  ?  .  .  .  dysgu’r  ffordd  ? 

EMRYS  :  Naddo,  wir. 

ANN  :  Gaiff  Cristiana  a  Christion  ddringo  o’r 
gors  hefo’i  gilydd  y  tro  yma  ? 

EMRYS  (yn  chwerthin)  :  Ha,  ha  !  rydech  chi 
wedi  dysgu  donioldeb  rhywle.  Beth  ydi’r  cam 
nesa  meddwch  chi  ? 

ANN  :  Hwn  !  (Y n  iaflu  r  pistol  drwy' r  ffenestr .) 

EMRYS  :  Beth  wedyn  ? 

ANN  :  Rywbeth  fynnoch — ond  adawai  i  monoch 
chi  byth  eto.  Mi  ddoi  hefo’ch  chi’n  forwyn  i 
lanhau’ch  sgidia  chi,  os  na  chymrwch  fì  yn  wraig 
.  .  .  a  chymrwch  chi  mohonai,  mi  wn,  wedi 

clywed  f’hanes  i,  a  sut  y  dois  i  i’r  workws  yma. 

EMRYS  :  Ydi  o’n  ddrwg  ? 

ANN  :  Ydi. 

EMRYS  :  Drwg  iawn  ? 

ANN  :  Ydi,  drwg  iawn. 

EMRYS  :  Bendigedig  ! — gore’n  y  byd  .  .  . 
ond  Ann  ? 

% 

(Yn  rhoi’i  law  ar  ei  hysgwydd.) 

ANN  :  Wel  ? 

EMRYS  :  Mi  gewch  i  ddeyd  o  wrtha  i  .  .  . 
ar  ol  ini  adael  y  gors  .  .  .  pan  fydd  y  pererinion 

yn  eistedd  dan  y  palmwydd.  Hyd  hjmny,  peidiwch 
a  sôn.  .  .  .  Wel,  wir,  dyma  garu  go  od, 

goelia  i  ? 

ANN  :  Rhyfedd  iawn  .  .  .  Emrys  bach, 

ond  dydi  hyn  ddim  wrth  y  rhyfeddodau  ddaw  eto. 
(Emrys  yn  nesu  ati.)  Na  !  ddim  eto  .  .  . 

wrth  ddrws  y  jêl  pan  ddowch  chi  allan.  Mae 
nhw’n  siwr  o’ch  gyrru  chi  yno  am  hyn.  Mi  fyddai 
yno’n  disgwyl. 

{Curo  wrth  y  drws.  Roberts  y  plisman  yn  dod 
i  mewn.) 

ROBERTS  :  Wel,  wel.  Job  ffiaidd  ydi  job 
plisman,  Mr.  Williams.  Mae  ama’i  ofn  bod  rhaid 
imi  fynd  â  chi  eto. 

EMRYS  :  Rhaid,  sergeant ;  mi  ddoi’n  ufudd. 
Rydw  i  wedi  madda  i  chi.  .  .  . 

ROBERTS  :  Wel  wir  :  mae  gan  Dduw  fîordd 
ryfedd  i  godi  proffwydi,  Mr.  Williams.  Ambell 
dro,  mae  o’n  i  codi  nhw  o’u  beddau.  Mae  o  wedi 
gwneud  hynny  cyn  heddiw. 

EMRYS  :  Wel,  wel,  pwy  ẃyr  ?  Nos  da  .  .  , 

Ann — wylyd — rhyfeddod  yr  holl  fyd  ! 


Llen. 


Y  BEDWAREDD  ACT. 


[Cegin  y  Sgellog  Fawr,  fel  yn  Act  I,  tuag  wyth 
o’r  gloch  y  nos.  Y  mae’r  setl  wedi  ei  gwthio’n  ol, 
a  lleithig  yn  ei  lle,  a  Robert  William  yn  gorwedd 
arni.  Y  mae  Elin  William  yn  dyfod  i  mewn  o’r 
tŷ  llaeth  :  y  mae’r  ddau  wedi  heneiddio  llawer,  a’u 
hywiogrwydd  wedi  darfod  hron  i  gyd.  Y  mae  Elin 
WiLLiAM  yn  trefnu’r  cwrlid  sydd  tros  ei  gwr,  ac  yn 
eistedd  yn  ddistaw  o  flaen  y  tân.'] 

ROBERT  WILLIAM  :  Mae  o’n  ddigon  hir  yn 
dwad,  ond  ydi  o  ?  Tuag  w^rth  o’r  gloch  ddeydodd 
o  y  bydda  fo  yma. 

ELIN  WILLIAM  {yn  edrych  ar  y  cloc)  :  O  mi 
ddaw  toc.  .  .  .  Dyn  clên  iawn  ydi  o,  medda 

pawb.  Piti  na  fasa  fo’n  stiwart  ers  talwm. 

ROBERT  WILLIAM  :  Piti  na  fasa’r  hen  sgweier 
wedi  marw,  ydech  chi’n  feddwl.  Mae  pob  stiwart, 
welwch  chi,  yn  newid  i  liw  i  siwtio’i  fistar.  Mi 
fasa  hyd  yn  oed  yr  hen  Jackson  eitha  dyn,  tasa 
i  fistar  o’n  debig  i  rywbeth.  .  .  .  Glywsoch 

chi  rywun  yndeyd  sut  y  mae  Huw  Bennet,  deydwch  ? 

ELIN  WILLIAM  :  Mae  o’n  codi  allan  rwan, 
medda  nhw,  ond  roedd  Lowri  Bennet  yn  deyd  mai 
digon  gwanllyd  ydi  o  o  hyd. 

ROBERT  WILLIAM  :  Ydi  o  wedi  toi  i  wair  eto  ? 

ELIN  WILLIAM  :  Ydi. 

ROBERT  WILLIAM  :  Wel,  wel  .  .  .  cha 

i  doi’r  un  das  byth  eto  .  .  .  yn  y  Sgellog  beth 

bynnag.  Ychydig  feddylis  i  y  basan  ni’n  mynd  heb 
ddim,  fel  hyn,  wedi  i  ni  gynhilo  ar  hyd  yn  hoes 
.  .  .  Elin  ! 

ELIN  WILLIAM  :  Wel  ? 

ROBERT  WILLIAM  :  Mi  freuddwydis  i’r  pnawn 
yma,  fy  mod  i  yn  i  weld  o  .  .  .  Emrys,  pan 

oeddwn  ni’n  cysgu’n  y  fan  yma  ar  y  mhen  fy  hunan. 

ELIN  WILLIAM  {yn  wylo)  :  Mi  fydda  i  yn  i  weld 
o  bob  nos  bron.  .  .  .  Heblaw  mod  i’n  cael  ì 

breuddwydio  amdano  fo,  mi  faswn  i  wedi  m.arw 
ers  blynyddoedd. 

ROBERT  WILLIAM  :  Wel,  wel  :  waeth  i  ni 
beidio  a  styrbio’n  hunain  yn  sôn  am  dano  fo ; 

.  .  ,  mae  popeth  wedi  mynd  yn  ddigon  main 

arnon  ni. 

{Distawrwydd.  Cnoc  wrth  y  drws.  Elin 
WiLLiAM  yn  codi.) 

ELIN  WILLIAM  :  Dyna  Mr.  Wynne  wedi  dwad. 

{Yn  agor  y  drws.)  Bobol  annwyl  !  Huw  Bennet  ! 

Sut  daru  chi  fedru  cerdded  mor  bell  ? 

HUW  BENNET  {yn  dyfod  i  mewn  ar  ddwy  jfon)  : 

Wel,  gymdogion,  sut  mae  hi  yma  heno  ? 

ROBERT  WILLIAM  :  Hylo,  Huw  Bennet,  sut 
rwyt  ti  ers  talwm  ?  .  .  .  Mae’n  dda  genni  dy 
weld  ti.  .  .  .  Rwyt  ti’n  mendio  o  mlaen  i  eto. 

Tyrd  yma.  (Y  ddmi  yn  ysgwyd  llaw.) 

ELIN  WILLIAM  :  Steddwch  yn  y  fan  yma,  Huw 
Bennet.  Rydech  chi  wedi  blino,  mi  wranta. 

HUW  BENNET  {yn  eistedd)  :  Wel,  tawn  i’n 
llwgu’r  munud  ma  .  .  .  toes  dim  golwg  dyn 

sal  amat  ti,  nag  oes  wir.  Mi  fyddi  di  o  gwmpas  dy 
betha  ymhell  o  mlaen  i  eto,  gei  di  weld. 

ROBERT  WILLIAM  :  Na,  weldi,  does  dim  fedar 
^  y  ngwella  i  bellach.  .  .  .  Mae  hi  wedi  mynd 
yn  rhy  ddiweddar.  Ond  wyddost  ti  beth  ?  mi  fydca 
i’n  meddwl  weithia,  cawn  i  weld  Emrys  yn  sefyll  ar 
y  llawr  yna,  yn  wych  neu’n  wael,  yn  dda  neu’n 
*  ddrwg,  .  .  .  y  medrwn  i  neidio  gyn  uched  a’r 

distia  yna.  Medrwn,  myn  fend  i  ! 

HUW  BENNET  :  Wel,  wel  .  .  .  pwy  ẃyr  ? 

Ond  i  ddeyd  y  gwir  wrthyt  ti,  mi  ddylet  gael  hwsmon 
yma  i  d’helpu,  gan  na  fedri  di  fynd  o  gwmpas  dy 
hunan.  Rydw  i  wedi  sylwi  fod  y  gwrychoedd  yna 
wrth  y  gadlas  yn  flêr  ofnatsan  las.  Mi  yrra  i 
Twm  y  gwas  acw  i  daclu  tipin  yma  fory. 

ELIN  WILLIAM  :  Diolch  i  chi’r  un  fath,  Huw 
Bennet,  ond  waeth  i  chi  beidio  ddim.  Rydan  ni 
wedi  gyrm  am  Mr.  Wynne  y  Stiwart  i  ddwad  yma  : 
mi  addawodd  fod  yma  erbyn  wyth. 

HUW  BENNET  :  Wynne  y  stiwart  newydd  ? 
I  beth  ?  .  .  .  i  ddeyd  wrtho  fo  lle  ma’r  hen 

sgweier  wedi  mynd  ? 

ROBERT  WILLIAM  :  Nage.  .  .  .  Wn  i 

mo  hynny,  er  gwaethed  dyn  oedd  y  sgweier.  .  .  . 

Hwyrach  fod  y  Brenin  mawr  wedi  cael  lle  hyd  yn 
oed  i’r  sgweier  un  o’r  llawer  o  drigfanna  sydd 
yn  i  dŷ. 

HUW  BENNET  [yn  codi)  :  Nag  ydi,  m^m  gafr 
i  I  .  .  .  os  nag  oes  gan  y  Brenin  mawr  gytiau 

moch  yn  i  drigfanna,  ag  os  nad  ydi  popeth  ddysgis 
i  yn  yr  Ysgol  Sul  ^m  ffwlbri  .  .  .  “  Lle  nad 

â  i  mewn  ddim  aflan  na  halogedig.  ’  ’  Mi  elli  di  fod 
yn  ddigon  tawel  dy  feddwl,  Robert,  na  weli  di  mo 
dy  drwblo  eto  gan  y  sgweier,  yr  ochor  yma  na’r  ochr 
arall.  .  .  .  Ond  dywed  i  mi,  beth  sydd  amat 

ti  eisio  hefo  Mr.  W^mne  ? 

ROBERT  WILLIAM  {yn  rhoii  hen  i  lawr  yn 
ddistaw)  :  Rhoi’r  Sgellog  yma  i  fyny. 

HUW  BENNET  :  Rhoi’r  Sgellog  i  fyny  ?  {Mewn 
llais  isel.)  Beth  ydi’r  mater  ? 

ROBERT  WILLIAM  :  Rydw  i,  fel  y  gweli  di, 
wedi  mynd  yn  rhy  wael  i  ffarmio  byth  eto  .  .  . 

rydw  i  wedi  colli  pob  deleit  yn  y  ffarm  yma.  Wyddost 
ti  faint  o  arian  sy  genni  at  y  rhent  nesa  ?  Elin, 
dowch  â’r  jwg  i  lawr. 

ELIN  WILLIAM  {yn  myned  at  y  dressal  ac  yn 
tywallt  arian  o'r  jwg  ar  y  bwrdd)  :  Dyma  nhw, 
Huw  Bennet,  .  .  .  pedair  punt  a  saith  a 

dima  .  .  .  i  dalu  hanner  canpunt  o  rent. 

(Distawrwydd  mawr  am  hir  amser.) 

HUW  BENNET  (yn  sydyn)  :  Faint  ydi  gwerth 
y  stoc  yma  a’r  dodrefn  ? 

ROBERT  WILLIAM  :  Does  fawr  gwerth  yn  y 
stoc  :  rydan  ni  wedi  gorfod  madal  â  phopeth  o 
ddim  gwerth  .  .  .  does  yma  ddim  gwerth 

trichant  rhwng  y  cwbwl.  Mae’n  rhaid  i  ni  roi 
ocsiwn  ar  y  cwbwl  .  .  .  hen  betha  y  nhad  a 

nhaid  a  f’hen  daid  o  mlaen  i. 

HUW  BENNET  :  Rwan,  g^rmdogion,  newch  chi 
addo  wrtha  i  gadw’ch  cega  nghaead  am  bum 
munud  ?  Mae  ama  i  eisio  sgwennu.  Inc,  Elin 
William,  a  phwt  o  gwilsyn. 

(Elin  William  yn  dyfod  ag  inc  a  chwilsyn 
oddiar  y  dressal.) 

(Huw  Bennet  yn  tynnu  cheque-hook  o'i  hoced 
ac  yn  ysgrifennu.) 

HUW  BENNET  :  Be  newch  chi  ag  ocsiwn, 
deydwch  ?  Ocsiwn  wir  !  Os  ydi  trichant  yn  ddigon 
gen  ti,  mi  bryna  i’r  stoc  i  gyd  rhag  trafferth  .  .  . 

dyna  cheque  i  ti  amdan^m  nhw.  (Yn  estyn  cheque 
i  Robert  William.) 

s. 


ROBERT  WILLIAM  {yn  edrycli  yn  hir  ar  y 
cheque)  :  Hm  !  ddaru  mi  rioed  feddwl  y  basat  ti’n 
fy  mhr^mu  i  allan,  Huw  Bennet,  naddo  wir.  .  .  . 

Pa  bryd  y  mae  amat  ti  eisio  cymryd  meddiant  ? 

HUW  BENNET  :  Heno  1 

ELIN  WILLIAM  :  Heno  ? 

HUW  BENNET  :  le  .  .  .  wrth  gwrs,  y  chi 

fydd  3m  aros  yma  fel  o’r  blaen,  dim  ond  mai  f’enw 
i  fydd  ar  y  stoc. 

ROBERT  WILLIAM  :  Huw  Bennet,  ’r  hen  gyfaill, 
rydan  ni’n  fwy  diolchgar  iti  na  medra  i  byth  ddangos: 
rwyt  ti  wedi  bod  y  cyfaill  a’r  cymydog  gora  gafodd 
neÌ3  erioed.  Ond;  a  deyd  y  gwir  wrthyt  ti,  fedrwn  i 
byth  dalu  llog  iti  .  .  .  ond  dydan  ni  yn  methu 

talu’r  rhent  ? 

HUW  BENNET  :  Aros  funud  :  gwna  bwt  o 
bapur  yn  deyd  mai  fi  pia’r  stoc. 

ROBERT  WILLIAM  :  Wel,  gan  dy  fod  ti  am 
fynnu’n  gwthio  ni  i  drybini  hefo’r  ffarm  yma  eto, 
mi  sgwenna  i  o.  {Yn  ysgrifennu.)  DYma  fo. 
Neith  o’r  tro,  dwad,  heb  stamp  ? 

HUW  BENNET  {yn  edrych  ar  y  papur,  ac  yn 
ei  roi  ar  y  hwrdd)  :  Oes  gen  ti  faco  yma  ? 

ROBERT  WILLIAM  :  Oes  yn  tad,  dyma  fo  ; 
helpa  dy  hunan. 

(Huw  Bennet  yn  llenwi  ei  hihell,  ac  wedi  gorffen 
yn  gwneuthur  spill  o'r  papur  ac  yn  goleui  hihell 
gydag  ef.) 

ROBERT  WILLIAM  :  Huw,  beth  wyt  ti’n 
neud  ? 

ELIN  WILLIAM  :  Beth  sy  amoch  chi,  Huw 
Bennet  ?  Ydech  chi  o’ch  co  ? 

HUW  BENNET  {yn  codi)  :  Rydw  i’n  mynd  adra 
rwan  i  gael  tip^m  o  hwyl  yn  deyd  yr  hanes  wrth 
Lowri.  .  .  .  Wyt  ti’n  cofìo  nhaid,  yr  hen 
Robin  Bennet  y  Gelli  ?  Wel,  mi  gafodd  yr  hen 
bego  arian,  fel  y  gwyddost  ti,  reit  siwr,  ar  ol  yr 
hen  berson,  rhy  w  fil  neu  ddwy  ;  ac  er  mwyn  dangos 
i’r  hen  Dwm  Cadi,  ewyrth  i  William  Prichard  y 
London,  faint  oedd  o’n  feddw’l  o’i  arian,  midaniodd  i 
getyn  hefo  papur  pumpunt  ym  mharlwr  y  Red  Lion. 
Rydw  i  wedi  bod  ar  hyd  fy  oes  yn  ysu  am  wneud  yr 
un  peth,  a  phedaswn  i’n  arfer  mynd  i’r  Red  Lion,  mi 
faswn  wedi  gwneud  ers  talwm.  Ond  dyma  fy 
nghyfle  i  wedi  dwad,  a  rwan,  dyma  fi  wedi 
offrymu  tip^m  bach  o  aberth  hen  ẃr — (yn  tynnu  ei 
— i’r  Arglwydd — hen  ŵr  wedi  bod  yn  llawer  rhy 
grintachlyd  a  chybyddlyd  ar  hyd  i  oes.  .  . 

Nos  dawch,  a  pheidiwch  gadael  imi  glywed  byth 
eto  amdanoch  chi’n  gadael  y  Sgellog  na  dim  lol 
o’r  fath. 

(Cuw  wrth  y  drws  :  Elin  William  yn  agor,  Mr. 
Wynne  yn  dyfod  i  mewn.) 

WYNNE  :  Sut  rydech  chi  yma  i  gyd  heno  ? 
Ydech  chi’n  o  lew,  Mrs.  Williams  ?  Ydech  chitha’n 
mendio,  Robert  William  ?  Sut  mae  Sgweier  y 
Gelli  heno  ? 

ELIN  WILLIAM  :  Mae  Huw  Bennet  yn  dechra 
colli’i  s^mhwyra,  Mr.  Wynne  !  (Huw  Bennet  yn 
cau  ei  ddwrn  ar  Elin  William  ac  yn  sisial,  “  Dim 
gair  o’ch  pen.'”)  Steddwch  i  lawr  wrth  y  tân  Mr. 
Wynne. 

WYNNE  :  Wel,  rydw  i’n  clywed  fod  amoch  chi 
eisio  rhoi’r  Sgellog  yma  i  fyny. 

ROBERT  WILLIAM  :  Felly,  roedden  i’n  meddwl 
pan  ddam  mi  yrm  amdanoch  chi,  syr. 

WYNNE  :  Wyddoch  chi  faint  sy  ers  pan  mae’ch 
teulu  chi  yma,  Robert  William  ? 

ROBERT  WILLIAM  :  Na  wn  i  wir,  heblaw  fòd 
yna  hen  garreg  fedd  wrth  ffenestr  y  llan,  ag  enw 
rhyw  William  Cadwalad  o’r  Sgellog  Fawr  ami, 
.  .  .  wedi  i  gladdu  yn  y  flwyddyn  mil  a  chwe 

chant  a  deugain. 

WYNNE  :  Rydech  chi  yma’n  mhell  cyn  hynny. 
Rydw  i’n  meddwl  mai  tyfu  o’r  ddaear  ddam  chi 
tuag  amser  y  dilyw  .  .  .  Ag  rydech  chi’n 

mynd  i  madael,  felly  ? 

HUW  BENNET  :  Nag  ydyn. 

WYNNE  :  Nag  yàyn  ?  Beth  ydech  chi’n  feddwl, 
Huw  Bennet  ? 

HUW  BENNET  :  Mae  nhw’n  mynd  i  aros  yma 
bellach. 

ROBERT  WILLIAM  :  Fi  fydd  y  dwytha  o’r  hen 
deulu,  .  .  .  pan  a  i  odd  ma.  .  .  .  does  gen 

i  neb  ar  f’ol. 

WYNNE  (ynghlust  Huw  Bennet)  :  Ewch  i 
eistedd  i’r  fan  yna,  Huw  Bennet,  a  pheidiwch  a 
deyd  gair  o’ch  pen  nes  cewch  chi  ganiatâd.  (Huw 
Bennet  yn  eistedd  wrtìi  y  hwrdd  mawr.) 

WYNNE  (yn  codi,  ac  yn  hamddenol)  :  Wel, 
mae’n  wir  ddrwg  genni  glywed  ych  bod  chi  wedi 
newid  ych  meddwl.  Wel,  ydi  wir,  mae’n  ddrwg 
genni.  Y  gwir  plaen  i  chi  ydi  h^m.  Rydw  i  wedi 
gosod  y  Sgellog  ar  gyfer  y  tymor  nesa  i  denant 
newydd. 

ROBERT  WILLIAM  :  Gosod  y  Sgellog  ? 

ELIN  WILLIAM  :  Wedi  gosod  yn  cartre  ni  ? 

WYNNE  :  le,  a  fedra  i  ddim  t^mnu’n  ol  .  .  . 

mae’r  fargen  wedi  ei  tharo. 

ELIN  WILLIAM  :  O,  Mr.  Wynne,  rydech  chi’n 
galed.  Fedrwch  chi  ddim  gneud  rhywbeth  i  ddaö- 
wneud  y  peth,  deydwch  ?  Cofiwch  gymint  ddaru  ni 
ddiodde  ar  law’r  sgweier,  a’r  hen  stiwart  o’ch  blaen 
chi.  .  .  .  A  chitha  yn  yr  ysgol  hefo  fo  .  .  . 

Emrys. 

WYÍJNE  :  Oeddwn,  Mrs.  Williams  ;  a  chan  ych 
bod  chi’n  sôn  am  ysgol,  rhaid  i  mi  gyfadde  mai 
hogyn  oedd  yn  yr  ysgol  hefo  mi  ydi’r  tenant  newytíd. 
Middylech  fod  yn  falch  i  roi’r  lle  i  fyny  iddo  fo  .  .  . 

mi  wneith  i’r  Sgellog  flodeuo  fel  gardd  Saron,  a  mi 
wneith  y  wlad  yma’n  well  o’i  gwmpas  hefyd.  Mi 
fydd  yn  dda  i’r  pentre  yma  a’r  ardal  gael  un  dyn  i’ch 
tynnu  chi  o’r  gors  yr  ydech  chi  wedi  mynd  iddi  hi. 
•  •  •  • 

ROBERT  WILLIAM  :  Mr.  Wynne,  mi  glywis  i 
siarad  fel  yna  o’r  blaen,  flynyddoedd  yn  ol,  a  dydw 
i’n  beio  dim  amoch  chi, — rydech  chi’n  ifanc  eto, 
ac  heb  golli’ch  ffydd.  Ond  os  dyn  fel  yna  ydi  o, 
mae  ^ma  ddigon  o  dorwyr  beddau  yng  Nghymm  ac 
yn  yr  ardal  yma,  i  gael  lle  i’w  roi  ar  unwaith. 

.  .  .  Cofiwch  y  proffwydi  a’r  tadau  .  .  y 

rhai  a  aeth  o’ch  blaen  chi.  .  .  . 

ELIN  WILLIAM  :  Wel,  wel,  roedden  ni  wedi 
meddwl  mynd  odd  ma  .  .  .  ond — (yn  wylo)- — 

rwan,  dyma  ni’n  cael  yn  hel.  Amon  ni  roedd  y 
bai,  wrth  gwrs,  yn  sôn  am  y  peth,  ond  .  . 

HUW  3ENNET  :  Bedi’r  jôc,  Mr.  W^mne  ? 
Mae  gynnoch  chi  ffordd  ryfedd  iawn  i  fwynhau’ch 
hun  ar  himos  gaea,  mae’n  rhaid  imi  ddeyd  blaen 
wrthoch  chi. 

WYNNE  :  Rydw  i  o  ddifri,  Huw  Bennet,  a  rhag  i 
chi  fynd  i  ddim  petmstod  pellach,  hwyrach  y  byddai’n 
well  i  chi  weld  y  tenant  newydd.  Mae  o  wedi 

cyrraedd  yma  er  y  pnawn,  y  fo  a’i  wraig,  a  mi  peris 
►  i  nhw  aros  yn  y  Sgellog  Bach,  nes  galwn  i  amyn 

nhw.  Fydda  i  ddim  munud. 

(Wynne  yn  myned  allan.) 

ROBERT  WILLIAM  :  Wel.  dyma  hi  ar  ben, 
Huw  Bennet.  Peidiwch  a  chrio,  Elin  :  rni  fedrwn 
dalu  cheque  Huw  Bennet  yn  ol,  beth  bynnag  arall 
fedrwn  ni  dalu. 

HUW  BENNET  :  Cheque  bybeth  ?  Cadwch  o  ; 
nid  y  íì  pia  fo.  Mi  fydd  yn  dda  i  chi  wrtho  fo  eto, 
mae  arna  i  ofn. 

(Distawrwydd  mawr.) 

MALI  OWEN  (o>  lloft)  :  Mae  hi  wedi  taro 
^  pedwar.  Ydi  fara  llaeth  o  yn  barod  ? 

ROBERT  WILLIAM  :  Mae  mam  dman  wedi  colli 
arni  hunanyn  lân  .  .  .  mae  hi  wedi  anghofio’r 

I  cwbwl  o’r  pymtheng  mlynedd  dwytha.  Meddwl 

am  Emrys  yn  hog^m  bach  y  mae  hi  drwy’r  dydd. 

(Drws  yn  agor.  Wynne  yn  dyfod  i  mewn  a  dau 
ddieithr, — gŵr  a  gwraig  gydag  ef.  Gorchudd  trwm 
ar  wyneh  y  wraig,  a'r  gwr  â’i  gôt  fawr  a’i  choler  wedi 
ei  chodi.) 

(Llais  Mali  Owen  yn  gweiddi’n  uchel.) 

WYNNE  :  Dyma  nhw’r  tenantiaid  newydd. 
Rydw  i  wedi  siarad  hefo  nhw,  a  mi  gewch  chware 
teg  gynnyn  nhw,  mi  wn.  Mae  gynnyn  nhw  ddigon 
o  arian  i’ch  prynu  chi  a’r  Gelli  hefo’i  gilydd  Huw 
Bennet,  er  cymin  o  hen  grafwr  ydech  chi. 

HUW  BENNET  :  Wel,  bendith  ar  i  clonna  nhw 
.  .  .  os  caiff  yr  hen  bobol  yma  chware  teg 

gynn^m  nhw. 

ROBERT  WILLIAM  :  Sais  ydech  chi,  syr,  ynte 
Cymro  ? 

Y  GWR  :  Cymro — o  Canada. 

ROBERT  WILLIAM  {yn  iaflu'r  hlanced  oddi 
arno,  ac  yn  neidio  i  dynnu  coler  y  dyn  i  lawr)  : 

Yr  Arglwydd  mawr  !  Emrys  I 

ELIN  WILLIAM  :  Eh  ?  Emrys  annwyl  !  mi 
ddoist  o’r  diwedd  ! 

,  (Huw  Bennet  yn  taflu’i  dd.wyffon  i  fyny,  ac  yn 
hoblian  dros  y  llawr.) 

HUW  BENNET  :  Hwre  !  Bendigedig  !  !  Pwy 
ddeydodd  fod  yr  Arglwydd  yn  anghofìo’r  cyfiawn  ? 

EMRYS  :  Mam  annwyl  ! — {yn  cofleidio’i  fam) 
— a  nhad — {â’i  law  ar  ei  ysgwydd) — a  Huw  Bennet. 
Does  dim  eisio  croeso  i  mi  .  .  .  edrychwch 

ar  hon. 

ELIN  WILLIAM  :  Ann,  fel  mae  byw  fi  !  {Yn 

ei  chofleidio.) 

ROBERT  WILLIAM  :  Wel,  byth  o’r  fan  ma, 

.  .  .  sut  rwyt  ti,  Ann  ? — a  thi  ydi’i  wraig  o  aie  ? 

EMRYS  :  Rydw  i  wedi  dwad  yma  i  edrych  ar 
ych  hola  chi,  ambythbythoedd  ..  .  .  brecwast 

yn  ych  gwelâu  bob  dydd,  a  braster  y  wlad  i  chi,  a 
heddwch  yn  ych  hen  ddyddiau.  Ydech  chi’n  cofio’r 
noson  honno,  pan  ddaeth  y  plisman  a’r  cipar  yma  ? 

ELIN  WILLIAM  :  Ydw. 

EMRYS  :  Wel,  breuddwyd  yng  nghorff  y  nos 
neithiwr  oedd  hynny  a  dim  arall  .  .  .  ac  yr 

yden  ni  i  gyd  wedi  bod  yn  cysgu  er  hynny.  Rydw 
i  wedi  dwad  i  ail  ddechra  .  .  .  ar  y  gwaith 

mawr. 

HUW  BENNET  :  Beth  ydi  o,  machgen  i  ? 

EMRYS  :  Gafael  yn  nau  gom  yr  arad,  a  dysgu  i 
Llanfesach  dorri  cwys  unionach  ar  wyneb  y  tir 
.  .  .  dyna  i  gyd. 

WYNNE  :  Deydwch  wrthyn  nhw  pwy  a’ch 
dysgodd  chi,  Emrys. 

EMRYS  (yn  gafael  yn  llaw  Ann)  :  Dyma  hi, — 
dyma’r  proffwyd.  Hi  tynnodd  fi  o’r  pridd  tew  a’r 
clai  tomlyd.  Dyma  i  chi  ddyniolaeth  wedi  diodde, 
ac  wedi  concro  ...  ac  yn  awr  yn  medm 
dysgu  pawb. 

ANN  :  Tewch,  Emrys  .  .  .  lle  baswn  i 

heblaw  chi  ?  Yn  y  workws  y  cafodd  o  hyd  i  mi. 
Sut  y  medrwn  i  ddysgu  neb  ? 

EMRYS  :  le,  yn  y  fan  honno  y  dois  i  o  hyd  i  fy 
ngwraig.  O  medrwch,  mi  fedrwch  chi’n  dysgu  ni 
i  gyd,  Ann  .  .  .  am  ych  bod  chi’n  deall. 

Huw  Bennet,  ’r  hen  gyfaill  annwyl,  deydwch  wrtha 
i  sut  ddyn  oedd  yr  hen  sgweier  ? 

HUW  BENNET  :  Dyn  melltigedig — dyn  drwg 
o’r  top  i’r  gwaelod. 

EMRYS  :  Nage  wir,  yr  hen  Rodd  Mam,  rydech 
chi’n  methu,  ydech  wir.  Mae  Ann  yma’n  m^md 
i  ddileu’r  gair  bai  allan  o’r  geiriadur,  ac  yn  mynd 
i  roi  tosturio  yn  ei  le.  .  .  .  Mae  hi  wedi  nysgu 

i  i  dosturio  wrth  ddynion  fel  y  sgweier. 

ANN  :  le,  Huw  Bennet,  mae  yna  rywun  wedi 
bod  yn  anrheithio  eneidiau  yn  yr  hen  fyd  yma,  er 
y  dechra  .  .  .  a  phobol  fel  y  sgweier  oedd  nesa 

i’r  ergydion  hwyrach.  Ond  cofiwch  chi,  rhai  fel  chi 
a  nhad  a  mam  gorchfygith  o  yn  y  diwedd. 

EMRYS  :  le,  .  .  .  rydw  i  wedi  dysgu  hynny 

tra  buon  ni  yn  Canada  yn  brwydro  yn  erb^m  holl 
bwerau  natur  .  .  .  ac  hefo  rhai  fel  chi  rydw 
i  am  fy w  bellach  .  .  .  yn  cadw  drws  yn  Seion.  i 

(Drws  yn  agor.  Mali  Owen  yn  dyfod  i  mewn 
Pawh  yn  codi  mewn  dychryn.) 

MALI  OWEN  :  O,  mi  ddoist  adre,  Emrys  bach,  ^ 

o’r  ysgol  ?  Wyt  ti  am  fynd  i’r  seiat  heno  ? 

EMRYS  :  Ydw,  nain. 

MALI  OWEN  {yn  estyn  afal)  :  Dyma  afol  i  ti 
am  ddysgu  dy  adnod.  Dwad  hi,  ngwas  i,  er  mwyn 
i  dy  nain  i  chlywed  hi. 

EMRYS  (  yn  sefyll  ar  ganol  y  llawer)  :  “  Gwyn 
eu  byd  y  rhai  addfwyn,  canys  hwy  a  etifeddant  y 
ddaear.’’ 

Llen. 

E.P.C.  New  List  of  Plays  &  Dramas 

IN  ENOUSH  AND  WELSH. 


DAFYDD  AP  GWILYM.  A  Romahtic  Cantata.  [Harry  Evans.) 
PLANT  Y  PENTREF.  Welsh  School  Play  with  music. 

OWAIN  GLYNDWR.  Nos,  1  to  7.  Short  Plays  for  Schools. 
CASTELL  MARTIN.  (D.  T.  Davies.) 

FFROIS.  (D.  T.  Davies.) 

THE  SECOND  SON.  (Naunfon  Davies.) 

THE  EPIDEMIC.  (Naiinton  Davies.) 

A  MONOLOGUE  FOR  ME.  (Naunton  Davies.) 

THE  CONYERSION.  (Naunton  Davies.) 

THE  SCHEMER.  (Naunton  Davies.) 

THE  ARROGANCE  OF  POWER.  (NauiUon  Davies.) 

THE  HUMAN  FACTOR,  (Nauntott  Davies.) 

THE  CRASH,  (Naunton  Davies.) 

COLLI  AC  ENNILL.  (IV.  Dryn  Davies.) 

THE  FOUR-LEAVED  CLOV'ER.  (Betty  Eynon  Davies.) 

Y  F'AM.  (Betty  Eynon  Davies  a  Kate  Roberts.) 

SANTA  CLOS.  (Megfam.) 

TWCO  ’FALAU.  (Megfam.) 

CANU  CAROLAU.  (Megfam.) 

DYDD  PEN-BLWYDD  MEGAN.  (Megfam.) 

MERCHED  Y  MWMBWLS.  ‘(Mcgfam.) 

THE  RETURN.  (M.  J.  Ums-Jamcs.) 

ALBERT’S  WAY  OUT.  (Muriel  S.  M.  Evans. 

Y  TRYSOR  CUDD.  (D.  Lloyd  Jenhins.) 
lOLO.  (John  D.  Lewis.) 

